Benarkah Ini Ciri & Personaliti Individu Dengan Kening Tebal, Apa Maksudnya?

Pernahkah anda terlihat mana-mana individu yang mempunyai kening tebal? Tidak semua orang mempunyai jenis kening ini. Namun, ada yang menganggapnya sebagai ciri yang unik kerana sering dikaitkan dengan personaliti tertentu. Jadi apa maksud kening tebal dan adakah ia benar?

Untuk mendapatkan lebih banyak info berkenaan Kesihatan, anda boleh klik
di sini
.

Fungsi kening pada mata anda

Sebelum kita pergi dengan lebih mendalam, apa kata kita fahami dahulu apakah fungsi kening yang sebenar.

Walaupun ia sekadar barisan bulu di atas mata, namun ia dicipta dengan tujuannya yang tersendiri.

Pertama, kening boleh membantu melindungi biji
mata
 anda daripada kelembapan dan juga cahaya. Sebagai contoh, apabila
peluh
 menitis daripada rambut atau dahi, ia tidak akan terus masuk ke dalam mata disebabkan kewujudan kening ini.

Kening juga seolah-olah ‘bumbung’ tambahan yang bertindak sebagai penapis jumlah cahaya yang masuk ke dalam mata anda.

Selain itu, kening juga membantu manusia dalam menunjukkan ekspresi
emosi
 mereka.

Contohnya, sebelah kening yang ditinggikan boleh membawa maksud anda sedang berminat dengan sesuatu atau bersifat skeptikal.

Bentuk kening dan personaliti

Jika anda buka laman web dan mencari maklumat mengenai jenis kening tebal, maka anda akan dapat melihat banyak hasil carian yang menerangkan mengenai jenis kening dan maksudnya.

Antaranya seperti di bawah ini:

#1. Kening nipis

Dikatakan bahawa mereka yang mempunyai kening nipis adalah mereka yang sangat sukar untuk membuat satu-satu keputusan.

Bahkan mereka akan mendapatkan pandangan dan
idea
 orang lain untuk menentukan keputusan yang ingin dibuat.

Mereka yang mempunyai kening nipis juga dikatakan tidak suka membuang masa dalam memikirkan sesuatu perkara.

#2. Kening pendek

Mereka yang mempunyai kening pendek pula disebut sebagai seorang yang boleh mengawal dan mengendalikan stres atau tekanan dengan baik.

Mereka juga dikatakan sebagai seorang yang sangat
fokus
 dalam melakukan sesuatu.

#3. Kening melengkung

Ada yang kata, individu dengan
kening
 berbentuk melengkung ini sangat peramah dan mudah untuk bergaul.

Malah mereka juga dikatakan pandai berhubung dengan orang lain dan menjadikan diri mereka digemari ramai orang.

#4. Kening bersambung

Ada pendapat menyatakan bahawa mereka yang mempunyai jenis kening yang bersambung adalah seorang yang
kreatif
 atau unik.

Disebabkan agak kreatif, mereka juga disebut sebagai seorang yang suka berkhayal dan gemar menilai orang lain.

#5. Kening memanjang

Antara personaliti utama mereka dengan kening jenis ini ialah mereka yang tahan ketika diuji dengan cabaran.

Orang dengan kening yang memanjang disebut pandai menyelesaikan sesuatu masalah yang berlaku sama ada ia melibatkan isu peribadi mahupun
pekerjaan
.

Apa pula maksud kening tebal?

Anda mempunyai kening penuh? Ada yang mengatakan bahawa jenis kening ini mendedahkan bahawa anda seorang yang berjiwa bebas.

Anda juga dikatakan menghargai sesuatu dengan cara semula jadi dan tidak terlalu risau tentang cara orang melihat dan menilai diri anda.

Anda juga mahu menjalani hidup anda mengikut cita-cita dan pemikiran sendiri. Bukan itu sahaja, anda juga seorang yang teliti dalam pendekatan yang diambil terhadap sesuatu.

Selain itu, anda juga seorang yang tegas dan berkeyakinan tinggi serta tidak mengambil keputusan berdasarkan emosi.

Individu dengan kening tebal juga dinilai sebagai seorang yang berfikiran ke hadapan.

Walau bagaimanapun, anda akan mudah menjadi marah jika sesuatu yang dirancang tidak berjalan lancar atau melibatkan terlalu banyak drama
emosi
.

Benarkah personaliti yang dikaitkan dengan kening tebal ini?

Secara umumnya, tiada sebarang personaliti atau karakter khusus yang dikaitkan dengan jenis kening anda.

Tidak kira sama ada kening anda jenis tebal, nipis, melengkung, panjang atau bersambung, ia terbentuk disebabkan oleh pengaruh
genetik
 dalam diri dan keluarga anda.

 Faktor genetik juga mempengaruhi tekstur, warna dan bentuk
kening
 anda.

Jika personaliti anda serupa dengan apa yang disebut sebelum ini, ia hanyalah kebetulan semata-mata dan ramai lagi individu tidak mempunyai ciri yang sama dengan bentuk
kening
 mereka.

Setiap jenis kening adalah unik dan ia mempunyai peranan atau fungsi khusus sebagai perlindungan kepada mata anda.


Jerawat Batu Di Pipi.. Aduh Sakitnya! Cuba Rawatan Efektif Ini, Jangan Main Picit Saja!

Dalam banyak-banyak, akne sistik atau juga dikenali sebagai jerawat batu di pipi, mungkin antara jenis yang paling mengerikan dan traumatik untuk dimiliki.

Selain penampilannya yang ketara, rasa sakit yang ditimbulkannya juga mustahil untuk diabaikan.

Walaupun jerawat datang dalam pelbagai bentuk, ukuran, dan jenis, namun jerawat batu di pipi dianggap sebagai akne yang paling teruk!

Lanjutkan pembacaan untuk kenali jenis
akne yang paling digeruni
 ini dengan lebih mendalam!

Untuk mendapatkan lebih banyak info tentang Kesihatan Kulit, sila dapatkannya
di sini.

Jerawat batu di pipi, bagaimana boleh terbentuk?

Jerawat sistik adalah jenis akne yang paling serius, terbentuk jauh di bawah lapisan kulit.

Ini boleh dipicu oleh gabungan bakteria, minyak, dan sel kulit kering yang terperangkap di dalam liang roma.

Selain itu, akne ini lebih cenderung
menyerang individu dengan kondisi kulit muka yang berminyak.

Ia juga lebih kerap berlaku dalam golongan remaja, wanita, dan orang dewasa dengan ketidakseimbangan hormon.

Biasanya, jerawat batu di pipi akan bertambah baik seiring pertambahan usia.

Pun begitu, benjolan yang keras dan menyakitkan ini tidak akan mampu mereda dengan sendirinya.

Jadi, apakah cara menghilangkan jerawat batu di pipi? Teruskan pembacaan ya!

Cara menghilangkan jerawat batu di pipi melalui rawatan

#1 Isotretinoin

Isotretinoin, sejenis ubat preskripsi yang kuat, dianggap sebagai opsyen rawatan yang paling berkesan untuk jerawat sistik.

Ia berasal daripada ekstrak vitamin A yang kuat dan diambil dalam bentuk tablet setiap hari.

Kira-kira 85% pengamalnya mengalami peningkatan dalam masa 4 hingga 6 bulan.

Walaupun keberkesanannya dapat dilihat, namun terdapat beberapa risiko serius yang berkaitan dengan isotretinoin.

Maklumkan kepada doktor sekiranya anda mengalami perkara berikut:

Penyakit radang usus

Lebam

Keradangan kulit

Keluar darah dalam air kencing

Sakit otot dan sendi

Sakit kepala yang berterusan

Gangguan mood yang baharu atau semakin teruk

#2 Retinoid topikal

Retinoid topikal juga berasal daripada vitamin A. Namun, ia tidak ‘sekuat’ isotretinoin.

Rawatan ini berfungsi dengan menyingkirkan folikel bulu untuk menghilangkan dan mencegah jerawat batu di pipi.

Retinoid kadangkala turut digunakan bersama antibiotik topikal untuk menjadikannya lebih berkesan!

Untuk makluman, rawatan ini boleh
digunakan setiap hari dan tersedia dalam bentuk krim, gel, dan losen
.

Peringatan bagi yang berminat untuk menggunakannya, retinoid topikal boleh menjadikan kulit anda merah dan mengelupas!

Tetapi, kesan sampingan ini biasanya hanya bersifat sementara, hingga kulit anda mula terbiasa dengan ubat tersebut.

Retinoid juga boleh membuatkan
kulit lebih sensitif terhadap selaran matahari.

Justeru, pemakaian krim pelindung matahari adalah wajib usai pemakaian retinoid, okey?

#3 Antibiotik oral

Antibiotik oral boleh digunakan untuk merawat jerawat sista yang tumbuh melata di kawasan kulit.

Ia berfungsi dengan mengurangkan bakteria dan keradangan, yang menyumbang kepada pembentukan jerawat batu di pipi.

Walau bagaimanapun, antibiotik
tidak dapat mengurangkan lebihan minyak dan sel kulit mati.

Rawatan ini juga hanya boleh digunakan dalam jangka masa pendek, kerana dikhuatiri boleh menimbulkan masalah rintangan bakteria.

Sekiranya antibiotik didapati tidak berkesan, doktor anda mungkin akan mengesyorkan isotretinoin.

Kesan sampingan antibiotik oral mungkin akan merangkumi:

Muntah

Sakit perut

Cirit-birit

Loya

Kepekaan terhadap cahaya matahari

#4 Kontraseptif oral

Tahukah anda, kontraseptif oral boleh menjadi pilihan yang sesuai untuk jerawat sistik pada sesetengah wanita?

Kaedah ini sangat berkesan, lebih-lebih lagi jika anda cenderung membentuk jerawat sista semasa turun naik hormon yang berkaitan dengan kitaran haid.

Pil pencegah kehamilan mengandungi estrogen, yang dapat bantu mengatur paras hormon secara keseluruhan dan mungkin mengurangkan akne.

Tapi hati-hati…
Bukan semua orang boleh ambil pil perancang.

Ubat-ubatan ini mungkin tidak sesuai jika anda merokok, mempunyai darah beku, atau sedang berusaha untuk menimang cahaya mata.

Remedi di rumah ini mungkin dapat membantu!

Langkah-langkah praktikal dalam usaha mengelakkan jerawat daripada bertambah buruk seperti di bawah juga berguna bagi sesiapa yang menderita masalah akne, antaranya:

Jangan cuci muka terlalu kerap:

2 kali sehari sudah cukup
, gunakan sabun atau pembersih yang ringan dan selamat bersama air suam.

Jangan menggosok muka dengan kasar semasa pencucian:
 Elakkan penggunaan sabun yang mengandungi banyak bahan kimia, astringen, atau agen pengelupasan.

Jangan picit jerawat:
 Memicit atau menekan jerawat hanya akan memburukkan lagi masalah dihadapi.

Elakkan penggunaan
alat solek
 yang tebal:
 Semasa menggunakan alat solek, pilih formulasi berasaskan air, bukan komedogenik, elakkan juga formulasi berminyak, dan pastikan untuk menanggalkan
makeup
 sebelum tidur.

Temui pakar dermatologi!

Dalam kebanyakan kes jerawat sistik, anda perlu bertemu dengan
pakar dermatologi
 untuk merawatnya.

Sama ada diberikan ubat preskripsi atau terpaksa menjalani pembedahan, doktor kulit adalah sumber terbaik yang dapat menawarkan jalan penyelesaian.

Jerawat batu juga sangat sukar dirawat di rumah kerana berisiko meninggalkan kesan parut yang ketara!

Sebagai tambahan kepada rawatan perubatan, pakar dermatologi anda juga dapat
bantu mencegah potensi jerawat daripada berulang.

Suka untuk penulis ingatkan, mana-mana rejimen penjagaan kulit yang baharu boleh mengambil masa beberapa bulan untuk menampakkan hasil yang signifikan.

Oleh itu, pastikan kalian kekal tenang dan bersabar semasa proses membaik pulih kulit, okey?


5 Makanan Baik untuk Gigi Kanak-kanak

Anak anda memerlukan pelbagai sumber makanan untuk mendapat cukup nutrisi bagi perkembangan giginya. Selain kumpulan makanan utama, dengan menambah lebih makanan super dalam diet anak anda akan menyediakan lebih mineral, vitamin, serat, dan lemak sihat untuk perlindungan gigi mereka. Artikel ini menyediakan 5 makanan baik untuk gigi kanak-kanak.

Sayuran crunchy

Jika anda mencari makanan kunyahan ‘semula jadi’, mungkin sayuran crunchy atau rangup (seperti lobak mentah, kubis bunga, kacang hijau, daun saderi atau snap kacang) adalah pilihan yang sesuai. Sayur-sayuran ini mempunyai tekstur kasar semula jadi yang membantu mengikis keluar sisa plak yang tidak diperlukan selepas anak anda memberus gigi. Ibu bapa perlu menyediakan sayuran seperti ini sebagai snek atau pencuci mulut dan menggalakkan kanak-kanak untuk kerap mengunyah sayuran ini.

Buah-buahan kaya dengan vitamin C

Bagi mencegah gingivitis yang disebabkan oleh beberapa jenis bakteria dalam mulut kanak-kanak, jadi anda perlu menyediakan buah-buahan yang kaya dengan vitamin C dalam makanan harian anak anda. Terdapat banyak jenis buah yang kaya dengan vitamin C yang mudah anda dapati di pasar seperti oren, buah limau, kiwi, cantaloupe, betik, dan beberapa jenis buahan lain. Di samping itu, beri juga adalah salah satu buah yang paling berkhasiat dan lazat yang boleh dimakan setiap hari. Beri seperti strawberi, raspberi atau beri hitam bukan sahaja merupakan pencuci mulut yang sedap, bahkan juga adalah buah yang sangat kaya dengan nutrien dan antioksida. Beri dan buah kaya vitamin C lain boleh membantu menghapuskan bakteria dalam mulut dan membekalkan kolagen sihat untuk gusi anda.

Kekacang dan bijian

Jika anak anda berusia 3 tahun ke atas, anda boleh berikannya makan bijian seperti biji bunga matahari dan biji chia. Bijian ini adalah sumber mineral hebat, mengandungi lemak baik, protein dan serat. Ia juga menyediakan lemak semula jadi yang menyalut gigi dan membantu melindungi gigi daripada bakteria. Bijian Grind pula sangat lazat dan mudah dimakan sebagai snek, ditaburkan pada salad, serta dijadikan pencuci mulut yang menyelerakan. Juga, anda boleh menambah bijian dan kekacang semasa membuat kek untuk seisi keluarga anda. Minyak semula jadi yang ada dalam bijian membantu menguatkan enamel gigi. Malahan, sesetengah bijian juga menyediakan kalsium. Bijian dan kekacang ini disarankan untuk disimpan di dalam peti sejuk bagi mengelakkan kerosakan.

Gula-gula getah tanpa gula

Jika anda terlalu sibuk untuk menyiapkan buah atau sayur, anda boleh mempertimbangkan untuk memberi anak makan gula-gula getah. Kebanyakan gula-gula getah dibuat bagi membantu mengeluarkan plak dan meningkatkan antibodi semula jadi dalam mulut anak anda. Selain itu, dengan mengunyah gula-gula getah tanpa gula selepas makan boleh membantu anak anda mengelakkan kerosakan gigi dan masalah nafas berbau.

Produk tenusu

Produk tenusu tanpa gula tambahan adalah perlu untuk gigi kanak-kanak. Contohnya, keju akan merangsang penghasilan saliva atau air liur sementara kalsium di dalamnya membantu menggantikan mineral terlarut resap dari gigi oleh asid. Produk tenusu kegemaran kanak-kanak seperti susu, yogurt, dan aiskrim tanpa gula juga menyediakan kalsium dan fosfat. Susu diperkaya adalah penuh dengan vitamin D, yang membantu tubuh kanak-kanak memproses kalsium dengan berkesan.


Berkesankah 2 Dos Sinovac Untuk Lawan Varian Delta? Ketahui Manfaat Vaksin Dari China Ini!

Selain vaksin Pfizer-BioNTech dan AstraZeneca, negara kita juga menerima vaksin Sinovac dari Sinovac Biotech, sebuah syarikat farmaseutikal di Beijing. Vaksin COVID-19 dari negara tembok besar ini digunakan secara meluas di Asia Tenggara, lebih-lebih lagi di Indonesia dan Filipina.

Menurut WHO, vaksin dua dos ini mempunyai 51% keberkesanan terhadap jangkitan COVID-19 yang simptomatik, 100% terhadap jangkitan COVID-19 yang teruk dan 100% terhadap hospitalisasi bermula 14 hari selepas menerima dos kedua.

Tetapi, apakah beza vaksin Sinovac dengan
vaksin lain yang digunakan di negara kita?
 Jom, ikuti penjelasan kami di bawah untuk kenali vaksin ini dengan lebih lanjut!

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Vaksin daripada virus COVID-19

Berbeza dengan
vaksin Pfizer dan Moderna,
 Sinovac dihasilkan menggunakan virus COVID-19 yang mati atau tidak aktif.

Setelah disuntik, partikel ini akan mendedahkan sistem imun badan terhadap virus tersebut tanpa merisikokan jangkitan yang serius.

Untuk pengetahuan anda, Sinovac Biotech merupakan sebuah syarikat yang sudah lama berkecimpung dalam pembuatan vaksin. Mereka menggunakan kaedah tradisional untuk membuat vaksin Koronavirus.

Kaedah yang digunapakai oleh Sinovac Biotech ini merupakan cara yang sama digunakan untuk menghasilkan vaksin rabies dan hepatitis A suatu ketika dahulu.

Malah, pembuatan vaksin dengan cara ini juga lebih meyakinkan kerana terdapat banyak bukti mengenai keberkesanannya.

Salah satu kebaikan Sinovac ialah keupayaannya untuk disimpan di dalam peti ais biasa yang bersuhu 2 hingga 8 darjah selsius, berbeza dengan vaksin Pfizer-BioNTech yang perlu disimpan pada suhu -70 darjah selsius.

Ini bermaksud, vaksin Sinovac sesuai untuk digunakan di negara membangun. Bukan itu sahaja, vaksin ini juga boleh dihantar ke kawasan pedalaman kerana ia tidak perlu disimpan dalam peti ais khas dengan suhu yang amat rendah.

Baca juga:

Kesan Sampingan Vaksin AstraZeneca Amat Rendah, Rakyat Diseru Jangan Bimbang!

Sudah Cucuk Vaksin AZ, Tapi Nak Beralih Ke Pfizer Pula! Boleh Ke Campur Dua Vaksin COVID-19?

Rekomendasi dos untuk vaksin Sinovac

Strategic Advisory Group of Experts
atau SAGE menggalakkan pengambilan vaksin Sinovac sebanyak 2 dos (0.5 ml) secara suntikan. Individu yang menerima vaksin ini perlu menunggu selama 2 hingga 4 minggu sebelum mengambil dos kedua.

Menurut WHO, jika dos kedua diberikan kurang daripada 2 minggu selepas dos pertama, pemberian vaksin tidak perlu diulang semula. Namun, jika pemberian dos kedua terlewat lebih daripada 4 minggu, vaksin haruslah diberikan secepat mungkin.

Sinovac
selamat digunakan untuk individu berusia 18 tahun ke atas.
 Walau bagaimanapun, data penggunaan vaksin tersebut dalam kalangan warga emas berusia 60 tahun ke atas masih terhad.

Selain Sinovac, negara China turut menghasilkan beberapa vaksin lain seperti Sinopharm dan CanSinoBIO.

Namun, buat masa ini, Kementerian Kesihatan Malaysia (KKM) hanya memberikan kelulusan bersyarat kepada dua vaksin COVID-19 baharu iaitu Sinopharm dan Johnson & Johnson.

Walau bagaimanapun, penggunaan Sinovac di negara ini akan dihentikan selepas semua bekalan vaksin tersebut habis digunakan.

Menurut KKM, keputusan ini dilakukan kerana Malaysia telahpun mendapat vaksin yang mencukupi untuk Program Imunisasi COVID-19 Kebangsaan (PICK).

Program imunisasi di negara kita telah bermula pada 24 Februari lalu. Pada waktu artikel ini ditulis, 21,050,822 orang rakyat Malaysia telah mendaftar untuk menerima vaksin. Sebanyak 14,471,138 pula telah mendapat dos pertama.

Adakah vaksin Sinovac efektif untuk melawan varian Delta?

Buat masa ini, negara China masih lagi belum mengeluarkan sebarang kenyataan mengenai
keberkesanan vaksin ini dalam melawan varian Delta.

Pun begitu, pakar dari negara tersebut menggesa semua orang untuk mengambil vaksinasi secepat mungkin.

Menurut BBC pula, ujian klinikal vaksin ini menunjukkan keberkesanan sebanyak 50% hingga 79% dalam melawan kes jangkitan COVID-19 yang simptomatik. Ia juga didapati dapat mengelakkan hospitalisasi dan kematian disebabkan wabak ini.

Namun, menurut sebuah kajian yang dimuatkan di dalam jurnal
Nature Medicine
, vaksin yang menggunakan virus yang tidak aktif seperti Sinovac dan Sinopharm mungkin 20% tidak berkesan ke atas varian Delta.

Sebuah kajian dari Thailand juga mendapati tahap antibodi dalam kalangan individu yang mengambil Sinovac akan berkurang sebanyak separuh setiap 40 hari.

Walaupun keberkesanannya menurun,
itu tidak bermaksud vaksin ini tidak boleh digunakan.
 Malah, vaksin ini masih lagi mampu menjalankan tugas utamanya iaitu melindungi orang ramai daripada jangkitan COVID-19.

Keraguan terhadap Sinovac bermula apabila negara jiran kita iaitu Indonesia telah mengalami peningkatan kes COVID-19 disebabkan penularan varian Delta.

Di sana, ratusan pekerja kesihatan telah dijangkiti dengan COVID-19 walaupun telah divaksin menggunakan vaksin Sinovac.

Walau bagaimanapun, punca sebenar jangkitan dalam kalangan pekerja kesihatan ini masih belum dapat dipastikan.

Artikel berkaitan:

Kesimpulan

Tidak kiralah apa jua vaksin yang anda dapat, semuanya berupaya melindungi anda dan insan tersayang daripada virus COVID-19.

Apa yang pasti, kita haruslah bertindak
mendapatkan vaksinasi secepat mungkin
 supaya imuniti kelompok dapat dicapai.

Dalam masa yang sama, kita masih perlu berjaga-jaga dan sentiasa mengamalkan amalan yang dapat mencegah jangkitan COVID-19 seperti membasuh tangan dengan kerap, memakai pelitup muka, menjaga jarak sosial dan mengelakkan tempat yang sesak.

#HelloHealthGroup, #HelloDoktor, #HelloHealthCoronaVirus


Nak Perut Kempis Lepas Bersalin? Amalkan 3 Cara Ini

Bukan senang nak turunkan
berat badan

selepas bersalin
. Almaklumlah, para ibu kebiasaannya akan bergelut dengan pengurusan bayi baru dan pada masa yang sama ingin menyesuaikan diri dengan rutin hidup yang baru. Perkara ini akan menyebabkan tekanan perasaan dan emosi kepada si ibu lebih-lebih lagi jika si bapa tidak diberikan cuti paterniti. Anda masih mencari cara
kempiskan perut
 selepas
bersalin
? Baca artikel ini untuk tahu dengan lebih lanjut.

Naik berat badan semasa hamil

Senang je cakap “kita waktu hamil kena pastikan berat badan hanya naik xx kg” kan? Macam ada satu persamaan matematik pula yang boleh digunakan untuk meramal kebarangkalian seseorang itu untuk kekal “besar” selepas tempoh bersalin. Walaupun mungkin bagi mereka yang kurus, naik berat badan 12 kg itu masih dalam lingkungan nilai kenaikan berat normal namun berbeza pula dengan mereka yang obes. Menurut Panduan Pengamalan Perubatan Klinikal (CPG), kesesuaian jumlah nilai kenaikan berat badan semasa hamil diukur berdasarkan pada jisim berat badan (BMI) seseorang itu.

Kurang berat badan (<18.5 kg/m
2
): 12.5 – 18.0 kg

Berat normal (18.5-24.9 kg/m
2
): 11.5 – 16.0 kg

Berat badan berlebihan (25.0 – 29.9 kg/m
2
): 7.0 – 11.5 kg

Obes (30 kg/m
2
 dan keatas): 5.0 – 9.0 kg

Berat tambahan yang dipikul oleh si ibu merangkumi:

Berat bayi dan uri

Cecair amniotik

Tisu payudara

Kenaikan jumlah darah semasa kehamilan

Pembesaran rahim

Penambahan pada tenaga simpanan dalam bentuk lemak badan

Mereka yang mengalami kenaikan berat badan melebihi apa yang disarankan sering dikaitkan dengan kenaikan risiko untuk mendapat
diabetes gestasi
 dan masalah
obesiti
 kelak. Frasa kata “Biasalah, dah bersalin nanti naiklah badan” merupakan norma perbualan yang mesti diubah memandangkan kegemukan kebiasaannya hadir dengan pakej berbentuk penyakit-penyakit kronik. Susah ke nak kempiskan perut selepas bersalin? Berikut merupakan cara kempiskan perut selepas bersalin yang telah terbukti dengan sains.

Elakkan diet kilat (
crash diet
)

Diet kilat merupakan diet yang dapat menurunkan berat badan anda secara mendadak melalui pengambilan kalori harian pada tahap yang sangat rendah (800-1,000 kalori sehari). Kaedah ini dapat membantu anda untuk menurunkan berat badan dalam masa yang singkat.  Bayangkan jika anda boleh hilang 20 kg berat badan dalam masa seminggu. Siapa tak tertarik untuk mencubanya, kan? Namun begitu gaya pemakanan yang seperti inilah yang bercanggah dengan tujuan pengamalan diet iaitu untuk kekal sihat dalam jangka masa yang panjang. Ia bukanlah cara kempiskan perut selepas bersalin yang efektif dalam jangka masa panjang.

Selepas melahirkan anak, pengambilan nutrisi yang mencukupi penting buat si ibu bagi memastikan badan mereka dapat sembuh dengan baik. Malahan, jika anda menyusukan anak dengan susu badan, anda mempunyai keperluan kalori harian yang lebih tinggi berbanding dengan wanita lain. Jika
diet kilat
 diamalkan, anda tidak akan mempunyai tenaga yang cukup untuk menjalani rutin harian. Ini akan mengakibatkan masalah
kelesuan
 dan tekanan emosi tatkala melayan teriakan bayi yang tidak diketahui puncanya.

Jadi, bagaimana cara kempiskan perut selepas bersalin dengan diet? Letakkan matlamat yang realistik. Secara amnya, penurunan berat badan pada kadar 0.5 kg seminggu dianggap normal. Ini boleh dicapai dengan mengurangkan pengambilan 500 kalori daripada jumlah pengambilan kalori harian. Sebagai contoh, seorang wanita memerlukan 2,000 kalori sehari, jika anda ingin menurunkan berat badan, ambil maksimum 1,500 kalori sehari. Menurut, kajian-kajian yang telah dijalankan, jumlah pengurangan kalori tersebut tidak akan memberikan apa-apa kesan negatif terhadap kadar penghasilan
susu ibu
 ataupun tumbesaran anak.

Amalkan penyusuan badan

Mungkin ramai yang tahu berkenaan dengan kebaikan susu ibu terhadap sistem pertahanan tubuh dan sebagainya. Namun begitu, ada ke yang tahu bahawa pemberian susu badan kepada anak dapat mengurangkan kebarangkalian untuk si ibu mengalami masalah berat badan berlebihan seusai bersalin? Menurut satu kajian yang telah dijalankan pada tahun 2011 oleh Universiti Perubatan Duke melibatkan 4,922 individu, mereka yang menyusukan anak sehingga berusia 6 bulan telah mengalami purata penurunan berat setinggi 1.68 kg berbanding mereka yang tidak memberikan susu badan.

Dapatan kajian ini telah disokong oleh kajian yang melibatkan 36,030 ibu berbangsa Denmark. Menurut kajian tersebut,
berat badan pospartum
 boleh kembali kepada berat badan asal dalam tempoh sekurang-kurangnya 6 bulan jika si ibu mengamalkan pemberian susu badan. Jika anda mempunyai keadaan kesihatan tertentu yang tidak membenarkan anda untuk memberikan susu badan seperti HIV dan jangkitan hepatitis B, kaedah pengurangan berat badan perlu tertumpu kepada kaedah diet dan peningkatan pada aktiviti fizikal.

Selain daripada memberikan kebaikan berkaitan dengan perkara yang telah dibicarakan, pemberian susu badan juga mempunyai faedah lain seperti:

Menurunkan risiko bagi bayi untuk mendapat jangkitan

Membantu mengecutkan saiz rahim ibu dengan lebih cepat

Menyokong perkembangan anak melalui pemberian nutrisi yang kritikal buat anak sebelum berusia 6 bulan

Menurunkan risiko si ibu untuk mendapat penyakit seperti kencing manis, kemurungan postpartum,
kanser payudara
 dan kanser ovari

Ambil makanan tinggi serat

Kajian yang dijalankan pada tahun 2012 oleh Hairston telah menunjukkan kepentingan mengambil makanan tinggi serat dalam mengawal berat badan individu. Kajian tersebut melibatkan 1,114 orang dewasa dan pada setiap 10 gram
makanan berserat
 yang diambil oleh mereka, jumlah lemak pada perut berkurangan sebanyak 3.7% dalam tempoh 5 tahun.

Pengambilan makanan tinggi serat merupakan salah satu cara kempiskan perut selepas bersalin yang berkesan. Ini berikutan peranan serat itu sendiri dalam memperlahankan proses penghadaman menyebabkan penurunan kadar rembesan hormon lapar. Ia juga mengurangkan penyerapan glukosa ke dalam salur darah sekali gus membuatkan aktiviti hormon insulin lebih terkawal, serta mengawal pendepositan lemak badan.

Kesannya kepada jumlah pengambilan kalori harian masih menjadi topik perdebatan berikutan terdapat perbezaan pada dapatan kajian yang dijalankan oleh ahli akademik. Namun, ia memberikan kesan fisiologikal yang positif terhadap sistem usus seterusnya menghalang berlakunya masalah kesihatan kronik seperti obesiti dan kanser usus. Jika anda masih tertanya-tanya berkenaan dengan cara kempiskan perut selepas bersalin, inilah salah satu daripadanya.

Konklusi

Jika anda keliru berkenaan dengan cara kempiskan perut selepas bersalin, cuba ambil petua di atas dan amalkannya. Ia tidak akan membantu menghilangkan lemak di perut dalam masa seminggu dua, namun jika dilihat atas dasar relevanan, ia merupakan cara kempiskan perut selepas bersalin yang wajar diamalkan dalam kehidupan seharian.


Bila Perlu Maklumkan Majikan Tentang Kehamilan Anda?

Sudah tentu anda teruja saat mengetahui kehamilan anda, apatah lagi jika sudah lama menunggu untuk hamil. Tetapi bagaimana kalau anda seorang wanita yang berkerjaya? Perlukah berkongsi dengan bos mengenai berita kehamilan anda?

Berkongsi berita tentang kehamilan

Berita mengenai kehamilan pasti 1 perkara yang mampu membuatkan sesiapa untuk menjadi teruja, khususnya buat pasangan anda, keluarga dan juga sahabat-sahabat terdekat.

Walau bagaimanapun, bagi seorang bakal ibu, semestinya anda tertanya-tanya adakah perlu untuk menyampaikan berita yang anda sedang hamil kepada pihak atasan seperti bos dan juga rakan sekerja?

Sudah tentu ini merupakan tindakan yang perlu. Ia sekurang-kurangnya menjadikan mereka lebih maklum tentang keadaan anda.

Manfaat berkongsi berita anda hamil di tempat kerja

Memberitahu
mengenai kehamilan anda
 kepada rakan sekerja boleh dianggap penting. Ia bukan sekadar untuk berkongsi kegembiraan, tetapi lebih daripada itu.

Ini terutamanya jika pekerjaan yang dilakukan bakal ibu itu memerlukan penggunaan tenaga yang banyak, meletihkan, melibatkan penggunaan bahan-bahan kimia atau perlu berhadapan dengan individu yang sakit.

Dengan memaklumkan mengenainya, syarikat anda mungkin dapat memberikan kelonggaran berkaitan tugasan harian yang perlu dilakukan setiap hari. Semakin ringan pekerjaan yang perlu dilakukan, maka akan berkuranglah
 risiko berbahaya kepada keadaan
 anda dan juga kandungan.

Kebanyakan wanita memilih untuk memaklumkan berita kehamilan itu ketika kandungan hampir memasuki trimester kedua. Tindakan seperti ini pastinya akan meningkatkan
kecenderungan untuk berlakunya risiko keguguran.

Mencari masa yang sesuai

Anda mungkin berasakan bahawa anda boleh menunggu masa yang sesuai sebelum memberitahu kepada bos dan rakan sekerja mengenai kehamilan anda. Walau bagaimanapun, ada beberapa perkara yang perlu anda pertimbangkan.

Terdapat 2 faktor harus difikirkan dalam menentukan masa sesuai untuk memaklumkan mengenai anda hamil, antaranya:

Simptom kehamilan
. Biasanya wanita yang
hamil pada trimester pertama akan mengalami morning sickness
.
Antara
simptom kehamilan yang biasa dialami adalah seperti mual, muntah
 dan cepat letih. Keadaan tersebut sekali gus akan menyebabkan prestasi kerja anda terjejas

Tugasan kerja
. Mempertimbangkan mengenai tugasan pekerjaan yang perlu anda lakukan adalah sangat penting. Apatah lagi jika anda perlu turun ke lapangan kerja (
work field
), berhadapan dengan individu sakit serta berisiko terkena bahan-bahan kimia

Apabila anda memikirkan mengenai kedua-dua perkara di atas, pastinya ia dapat membantu untuk menentukan waktu sesuai memaklumkan tentang kehamilan anda kepada pihak atasan dan juga rakan sekerja.

Anda juga boleh memilih untuk melakukan rawatan dan pemeriksaan doktor terlebih dahulu bagi mengetahui mengenai keadaan kehamilan anda sebelum berkongsikan berita tersebut. Ini sekurang-kurangnya dapat membantu dalam menjelaskan berkaitan keadaan anda kepada bos.

Tip memaklumkan majikan bahawa anda hamil

Berikut adalah beberapa tip yang boleh dipertimbangkan sebelum berkongsi berita kehamilan anda dengan pihak atasan:

 Kesesuaian masa

Ada sesetengah individu menunggu sehingga beberapa tempoh tertentu sebelum memutuskan untuk memaklumkan mengenainya. Biasanya mereka akan menunggu sehingga
memasuki tempoh 9 hingga 11 minggu kehamilan
.

Namun seperti yang dinyatakan pada awal tadi, ada 2 faktor yang perlu dipertimbangkan dalam membuat keputusan waktu yang sesuai untuk berkongsi perkhabaran tersebut.

Sekiranya proses mengandung itu mungkin memberikan kesan fizikal, sehingga menyukarkan anda melakukan tugasan kerja, ia petanda sudah tiba masanya untuk memaklumkan kepada majikan anda.

 Pihak atasan paling utama

Dalam hierarki di tempat kerja, pihak atasan merupakan antara kelompok utama yang perlu anda maklumkan bahawa anda sedang mengandung. Elakkan daripada membiarkan berita ini sampai ke pihak atasan melalui individu lain.

Sikap mendahulukan pihak atasan dapat menunjukkan bahawa anda adalah pekerja yang menghargai pihak atasan. Jangan pula anda menganggap ia seperti membodek, okay?

Menunjukkan sikap yang baik pastinya akan membuatkan majikan mudah memberikan kerjasama untuk memudahkan tugasan pekerjaan anda. Carilah waktu yang sesuai untuk memaklumkan mengenainya.

 Rakan sekerja

Selepas anda memaklumkan berita tersebut dengan pihak atasan, barulah anda boleh berkongsi dengan rakan sekerja lain. Lebih-lebih lagi jika pekerjaan anda memerlukan anda bekerja secara berkumpulan.

Ini sudah tentu dapat membantu mereka untuk lebih memahami keadaan anda jika mengalami
morning sickness
atau
sebarang gejala berkaitan kehamilan.

Tetap profesional

Sepanjang tempoh kehamilan anda mungkin akan mengalami simptom seperti
wanita mengandung
 lain. Sesetengah wanita yang sedang hamil mungkin mengalami simptom yang teruk, namun ada juga yang langsung tidak mengalami sebarang simptom.

Walau bagaimanapun, sebaiknya cuba untuk tidak menjadikan alasan bahawa anda sedang hamil untuk mengelat daripada melakukan sebarang pekerjaan, lebih-lebih lagi setelah anda memaklumkan kepada pihak atasan dan diberikan kelonggaran.

Selagi boleh melakukan kerja dan tugasan tersebut tidak mendatangkan mudarat kepada diri, lakukannya secara profesional. Pastinya anda tidak mahu ada yang menganggap anda cuba mengambil kesempatan di atas keprihatinan bos.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

9 Jenis Makanan Untuk Ibu Mengandung Yang Perlu Anda Ketahui

Period Tapi Mengandung, Bolehkah Ia Berlaku?

Aduh, Alami Kemurungan Ketika Mengandung. Bahaya Tak?


Stres Tengok Kuku Tak Lawa & Mudah Rapuh, Apa Kata Anda Amalkan Penjagaan Ini

Penjagaan kuku dengan bersih dan rapi sangat penting kerana kuku adalah perkara pertama yang anak diperhatikan. Tetapi terdapat keadaan yang membuatkan kuku tidak kelihatan baik seperti kering dan rapuh. Bagaimana merawat kuku rapuh ini?

Tip penjagaan kuku rapuh

1. Rendam kuku dalam minyak zaitun

Bunyi agak pelik kan? Hasil rawatan rumah murah ini bukan sahaja dapat membantu memperkuat kuku yang rosak, tetapi juga menguatkan kuku yang
 lemah atau mengelupas.

Salah satu manfaat menggunakan minyak sayuran adalah ia membantu melegakan kekeringan dan keretakan kuku kaki, dan tidak seperti krim, minyak melakukan kerja yang lebih baik menyerap ke dalam kuku dan melembapkan struktur kuku lebih lama daripada krim dan gel.

Jadi, rendam kuku rapuh dalam minyak zaitun kira-kira 10-15 minit sehari selama sebulan, kemudian dua kali seminggu.

2. Elakkan peghilang pengilat kuku

Ia bukan lagi berita bahawa hampir semua peghilang pengilat kuku mengandungi bahan kimia yang tinggi toksik. Apabila bahan kimia ini bersentuhan dengan kuku ia cenderung mengeringkannya.

Bahan kimia toksik yang merangkumi aseton, formaldehid, toluena, dan phthalates tidak hanya memberi kesan kepada kesihatan kuku anda secara negatif, penyelidikan telah menunjukkan bahawa ia boleh menyebabkan bahaya dan ketoksikan organ serta merengsa kulit, mata, dan paru-paru.

3. Makan makanan kaya biotin

Cara lain untuk merawat kuku rapuh adalah dengan memastikan
diet anda mengandungi makanan yang kaya biotin,
 seperti hati, telur masak, bijirin penuh, avokado, dan sebagainya.

Ini kerana selain manfaat kesihatan biasa, biotin yang merupakan vitamin dari B kompleks membantu menguatkan dan menebalkan kuku. Ia juga dinasihatkan untuk menambahkan biotin jika perlu.

4. Pastikan kuku anda tidak terkena air

Oleh kerana tidak mungkin untuk menjaga kuku daripada air disebabkan hidangan dan dobi, cari jalan untuk mengurangkan kekerapannya sangat penting.

Anda boleh mendapatkan sepasang sarung tangan pelindung yang baik yang dapat membantu mencegah dan menyembuhkan kuku rapuh.
Ini kerana ia telah diperhatikan bahawa
memakai sarung tangan
 ketika melakukan pekerjaan rumah tangga dapat mencegah kuku anda menjadi kering dan rapuh.

5. Minum banyak air

Seperti yang dinyatakan, adalah penting untuk mengelakkan air secara luaran ketika merawat kuku rapuh. Memupuk tabiat terhidrasi dengan air. Apabila sudah mencukupi, tambahkan dengan makanan sihat yang kaya dengan air seperti tembikai dan timun.

Ini penting kerana kajian menunjukkan bahawa minum banyak air adalah salah satu cara terbaik untuk melembapkan kuku dan kulit anda dari dalam.

Hello Health Group
 tidak menyediakan nasihat perubatan, diagnosis atau rawatan.


Anak Basuh Tangan Lama, Petanda Awal OCD, Mak Ayah Jangan Biar Si Kecil Alami Masalah Mental Ini

Kecelaruan obsesif kompulsif (OCD) sering disalahertikan dengan
perfectionist
 (mereka yang mementingkan kesempurnaan). Ini turut berlaku pada kanak kanak.

Walaupun kedua-duanya kelihatan hampir sama,
 OCD ialah masalah kesihatan mental
 yang boleh mempengaruhi kualiti hidup individu.

OCD adalah tingkah laku yang lebih ekstrem daripada mereka yang mementingkan kesempurnaan.

Apabila berbicara mengenai OCD, ia terbahagi kepada 2 elemen utama.

Elemen obsesif dalam penghidap OCD

Ia merupakan satu bentuk impuls, gerak hati atau dorongan yang bermain berulang kali di fikiran penghidap OCD.

Mereka yang mempunyai corak pemikiran sedemikian kebiasaannya cuba untuk tidak mengendahkannya.

Namun begitu, tingkah laku tersebut seringkali gagal memandangkan mereka takut apa yang bermain di fikiran mereka benar atau boleh berlaku.

Masalah ini boleh menyebabkan
penghidap OCD mengalami keresahan dan kemurungan
 sekiranya mereka tidak buat apa-apa.

Elemen kompulsif dalam penghidap OCD

Kompulsif adalah satu bentuk tindakan berulang-ulang  yang dilakukan oleh penghidap OCD kesan daripada elemen obsesif yang dialami.

Sebagai contoh, jika
penghidap khuatir tangan mereka dipenuhi bakteria
 (elemen obsesif), tindakan yang akan diambil adalah dengan membasuh tangan berkali-kali (elemen kompulsif).

Penghidap OCD percaya bahawa tindakan kompulsif boleh menghindarkan sesuatu yang buruk daripada berlaku.

Ia juga dapat mengawal rasa resah gelisah serta menghindarkan mereka daripada stres berkaitan dengan faktor obsesif mereka.

Adakah kecelaruan obsesif kompulsif boleh dialami oleh kanak-kanak?

Sudah tentunya setiap ibu bapa risau akan
perkembangan kesihatan mental
 anak yang sedang membesar.

Sekiranya anak mempunyai masalah OCD, ia boleh mempengaruhi kualiti hidup mereka dari pelbagai aspek.

Sebagai contoh, penghidap OCD yang takut akan bakteria dan perlu membersihkan diri berkali-kali boleh lewat untuk hadir ke kelas.

Proses pembelajaran mereka turut terganggu sekiranya perlu melakukan ritual rutin bagi mengawal tahap obsesi mereka terhadap bakteria.

Malahan, masalah ini tidak eksklusif kepada orang dewasa sahaja.

Kanak-kanak dan remaja turut berisiko didiagnosis dengan
 masalah OCD dan mengalami tahap kualiti hidup yang rendah.

Apa yang lebih parah adalah sukar untuk kita buat penilaian objektif jika kanak-kanak tersebut terlalu muda untuk mengenal faktor obsesi mereka.

Keadaan ini boleh menyebabkan wujudnya salah faham di antara ibu bapa dan anak yang bergelut untuk tidak terpengaruh dan keadaan kesihatan mental yang mereka hadapi.

Rutin, ritual dan perbuatan berulang kali yang dilakukan oleh anak

Ibu bapa lebih arif berkaitan dengan perubahan yang berlaku pada anak mereka sendiri.

Salah satu daripada gejala lazim bagi kanak-kanak yang menghidap OCD adalah perbuatan berulang kali yang menjadi rutin bagi mereka.

Mereka seringkali berasa tertekan sekiranya rutin tersebut tidak dibuat pada satu masa.

Sebagai contoh, ada kanak-kanak yang suka untuk memeriksa setiap barangan elektrik di dalam rumah sebelum mereka tidur.

Mereka perlu memastikan setiap daripadanya sudah ditutup. Apa jadi sekiranya mereka terlepas 1 atau 2 barangan elektrik?

Mereka akan mengulang semula rutin tersebut sebelum tidur.

Ada juga anak yang mungkin tidak suka menyentuh benda kotor.

Ia boleh disifatkan sebagai anak yang tidak mahu mengikat kasut sendiri, tidak suka menyentuh
bahagian badan yang dianggap kotor seperti kemaluan
 walaupun ketika mandi dan sebagainya.

Mereka akan membasuh tangan berulang kali sekiranya perkara tersebut berlaku.

Marah sekiranya rutin mereka terganggu

Memang normal bagi kanak-kanak yang menyentuh benda kotor untuk membasuh tangan mereka selepas itu.

Namun, jika perkara tersebut berlaku berulang kali dan mereka membasuh tangan lebih lama daripada yang biasa, ia boleh menjadi petanda awal OCD.

Lagi petanda OCD ialah mereka akan rasa marah, sedih dan tertekan jika rutin yang selalu dibuat tidak terlaksana.

Ini bukan satu petanda tingkah laku normal.

Elemen obsesif yang tidak terkawal menyebabkan masalah tingkah laku

Sukar untuk kita ketahui apakah elemen obsesif yang bermain di fikiran anak-anak.

Oleh sebab itulah
 komunikasi di antara ibu bapa dan anak
 penting bagi membantu mereka mengenal pasti faktor obsesi yang dialami.

Kanak-kanak yang menghidap OCD kebiasaannya malu dengan tindak kompulsif mereka sendiri.

Ibu bapa perlu tahu bagaimana cara untuk mendorong si anak meluahkan isi hati mereka sendiri.

Jika ia tidak diuruskan dengan baik, perkara ini boleh menyebabkan berlakunya masalah tingkah laku.

Mereka mudah mengamuk dan lebih suka mengasingkan diri memandangkan tiada siapa yang faham masalah mereka.

Mak ayah, ambil perhatian

Kunci kepada diagnosis dan rawatan oleh doktor bergantung kepada ibu bapa.

Anda perlu ambil tahu setiap perkara yang berlaku dalam hidup anak anda.

Sekiranya mereka mempunyai satu bentuk obsesi atau ketakutan, anda perlu tahu cara untuk menggalakkan komunikasi dengan anak.

OCD bukanlah satu masalah kesihatan
 yang boleh diambil mudah memandangkan tanpa rawatan, ia boleh menyebabkan komplikasi mental yang lebih serius.


Punca Anak Anda Tidak Mahu Makan

Perkara paling penting untuk anak anda mahir adalah makan tanpa disuap. Walaupun mereka tidak boleh mengawal pergerakan sepenuhnya lagi, sudah memadai untuk mereka menyuap makanan sendiri ke dalam mulut. Kanak-kanak memilih makanan adalah sangat normal. Selera mereka juga tidak tetap dan boleh berubah-ubah.

Mengapa anak anda tidak mahu makan?

Kebanyakan ibu bapa bimbang sama ada anak mereka makan makanan sihat yang mencukupi atau tidak. Kanak-kanak kebiasaannya makan dalam kuantiti yang sedikit. Mereka juga memilih makanan yang mereka mahu makan ataupun tidak mahu makan langsung.

Berikut merupakan antara punca-puncanya:

Perubahan aktiviti yang dilakukan oleh kanak-kanak mengikut usia akan mengubah selera mereka.

Kanak-kanak tidak perlu makan dalam kuantiti yang banyak kerana mereka tidak membesar dengan cepat seperti bayi.

Saiz perut kanak-kanak adalah kecil.

Kanak-kanak ambil berat hal pemakanan kerana lebih memberi perhatian kepada dunia dan aktiviti sekeliling mereka.

Kanak-kanak lebih suka makan sendiri tanpa disuap lantas menyebabkan mereka mengambil masa yang lama untuk makan.

Kanak-kanak tidak fokus ketika makan kerana sibuk bermain.

Berikut merupakan beberapa tip penyelesaian masalah ini:

Beri anak anda pelbagai pilihan makanan yang sihat dan biarkan mereka menyuap makanan sendiri. Ini merupakan praktis yang baik untuk mereka berdikari kelak.

Jangan mengugut atau membuat tawaran kepada mereka kerana perlakuan ini hanya akan menimbulkan ketidakselesaan. Anda perlu jadikan waktu makan sebagai suatu waktu yang menggembirakan.

Anda boleh mengajak anak anda makan bersama ahli keluarga yang lain untuk menimbulkan perasaan selesa selain mengeratkan hubungan.

Jika mereka tidak suka akan sesuatu bahan makanan, jangan memaksa mereka makan atau tidak memasukkan bahan itu langsung ke dalam menu. Sebaliknya gunakan pendekatan yang lebih mudah dan sabar seperti memujuk mereka untuk makan bahan makanan tersebut dari hari ke hari.

Pastikan anak anda minum air pada kadar yang sesuai. Minum terlalu banyak susu atau jus akan mengurangkan selera anak anda. Jadi anda perlu hadkan pengambilan minuman tersebut kepada 1/2 atau ¾ cawan sahaja sehari. Susu dan jus mengandungi nutrien yang penting tetapi turut tinggi kandungan gula serta rendah kandungan serat.

Jangan beri anak anda makan gula-gula dan makanan ringan dengan kerap kerana kanak-kanak memerlukan nutrien secukupnya dalam diet mereka.

Beri peluang anak anda menyentuh dan bermain dengan makanan dalam proses mereka belajar untuk makan. Jika mereka kelihatan penat atau bosan, jauhkan mereka dengan makanan tersebut.

Hello Health Group
 tidak menyediakan nasihat perubatan, diagnosis, atau rawatan.


Pankreatitis Kronik

Definisi

Apa itu Pankreatitis Kronik?

Pankreatitis adalah keradangan (bengkak) pada pankreas. Pankreas merupakan kelenjar di abdomen (perut), dikelilingi oleh perut, usus, dan organ-organ lain. Ia mencipta bahan-bahan yang dikenali sebagai jus pankreas (mengandungi enzim-enzim pencernaan) dan hormon insulin dan glukagon.

Pankreatitis terjadi apabila enzim-enzim pencernaan ini mula menyerang pankreas. Terdapat dua jenis pankreatitis:

Pankreatitis akut yang berlaku secara tiba-tiba.

Pankreatitis kronik yang jangka panjang. Luka berterusan terhadap pankreas boleh membawa kepada pankreatitis kronik. Pankreas tidak mencipta enzim-enzimnya membuatkan ia tidak mampu untuk mencerna dan menyerap lemak daripada pemakanan. Pengeluaran insulin juga berkurang.

Pankreatitis kronik tidak akan sembuh atau bertambah baik. Ia boleh menjadi lebih teruk sepanjang masa dan mengakibatkan kecederaan kekal.

Apakah kebarangkalian Pankreatitis Kronik?

Pankreatitis kronik bukanlah sesuatu yang biasa. Mereka yang mengidap keadaan kesihatan ini adalah dalam lingkungan 50/100,000. Mereka yang peringkat umur 30-an dan 40-an mempunyai kadar yang tinggi akan mengidap pankreatitis kronik. Lagi ramai lelaki berbanding wanita yang mengidap penyakit ini. Pankreatitis tidak dapat ditangkap.

Simptom-simptom

Apakah simptom-simptom Pankreatitis Kronik?

Pesakit-pesakit yang mengidap pankreatitis kronik boleh menderita:

sakit di tengah dan atas belakang dan abdomen;

gred yang rendah, sakit yang berpanjangan dengan diulangi serangan mendadak;

turun berat badan yang tidak dapat dijelaskan;

najis yang besar, busuk, pergerakan usus yang besar (dipanggil steatorrhea);

loya dan muntah-muntah;

perut kembung dan demam;

jaundis;

pendarahan dalaman.

Mungkin terdapat beberapa tanda atau gejala yang tidak disenarai di atas. Jika anda mempunyai sebarang kebimbangan mengenai apa jua gejala, sila berunding dengan doktor anda.

Bila saya harus berjumpa doktor?

Jika anda mempunyai apa jua tanda atau gejala yang disenarai seperti di atas atau mengalami sakit belakang dan sakit perut, sila berunding dengan doktor anda.

Punca

Apakah Punca Pankreatitis Kronik?

Terdapat beberapa punca yang membawa kepada pankreatitis kronik, meskipun penyalahgunaan alkohol merupakan punca utama. Punca yang kurang biasa seperti hemochromatosis (terlalu banyak iron di dalam darah) dan sistik fibrosis (gangguan genetik paru-paru yang kebanyakkannya menjejaskan pankreas). Namun kadangkala puncanya tidak diketahui.

Faktor-faktor Risiko

Apakah yang meningkatkan risiko saya kepada Pankreatitis Kronik?

Terdapat banyak faktor risiko untuk pankreatitis kronik seperti:

Alkoholisme;

Batu karang;

Rawatan-rawatan untuk penyakit-penyakit yang lain;

Merokok;

Sistik fibrosis;

Pembedahan abdomen;

Sejarah keluarga yang mengidap pankreatitis;

Terlalu banyak kalsium di dalam darah.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pankreatitis Kronik didiagnosis?

Doktor akan mendiagnosis pankreatitis kronik dengan menganalisis sejarah perubatan dan melakukan pemeriksaan fizikal. Sampel darah akan dikaji untuk tanda-tanda penyakit ini. Imbasan CT atau ultrasound pada perut boleh dilakukan untuk menyisihkan punca-punca gejala anda.

Bagaimana pesakit Pankreatitis Kronik dirawat?

Gejala yang paling biasa adalah kesakitan di tengah. Rawatan pertama bertujuan untuk mengurus kesakitan, biasanya dengan menggunakan pelega kesakitan tanpa narkotik. Merujuk kepada pakar kesakitan mungkin membantu. Pada kes-kes yang ganjil pula, jika kesakitannya tidak dapat dikawal, pembedahan mungkin akan dilakukan. Pembedahan melibatkan penyaliran saluran pankreas (tiub yang menyambungkan pankreas dan saluran hempedu). Manakala kes-kes yang rumit, keseluruhan atau sebahagian pankreas akan dibuang.

Tujuan yang kedua adalah dengan menggantikan enzim-enzim pencernaan dan insulin yang pankreas selalu lakukan. Untuk kes-kes yang teruk, pertukaran insulin mungkin diperlukan. Enzim pankreatik, seperti tablet, diambil bersama hidangan dan kudapan. Suntikan insulin digunakan untuk mengawal tahap gula darah (glukosa). Makanan tambahan seperti vitamin A, D, dan K mungkin diperlukan kerana penghadaman yang lemah.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pankreatitis Kronik?

Berikutnya merupakan gaya hidup dan rawatan sampingan di rumah yang mungkin boleh membantu anda mengatasi pankreatitis kronik:

Makan diet yang rendah lemak dan seimbang.

Ambil makanan tambahan seperti vitamin oral larut lemak dan kalsium. Ambil makanan tambahan enzim pankreatitis seperti yang diarahkan.

Hubungi doktor anda jika anda memiliki gejala-gejala pankreatitis atau gejala-gejala menjadi makin teruk atau tidak bertindakbalas dengan baik terhadap ubat-ubat.

Hubungi doktor anda jika anda demam.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Kelihatan Cantik Sampai Sanggup Cucuk Vitamin C? Stop, Bahaya Untuk Kesihatan!

Lumrah bagi wanita untuk obses terhadap kecantikan lantas golongan Hawa sanggup berhabis ribuan ringgit dalam usaha mencantikkan diri dan ini termasuklah
 trend hangat masa kini
 iaitu suntikan vitamin C.

Kemunculan pelbagai
produk kecantikan di negara
 ini bak cendawan tumbuh selepas hujan, namun ramai pengguna memandang remeh soal kandungan bahan sesuatu produk.

Apa yang penting bagi kebanyakan mereka ialah hasil pantas terhadap kulit wajah tanpa memikirkan kesan jangka panjang dan
mengambil kira kandungan produk
 yang mengandungi bahan kimia berbahaya.

Lebih menakutkan apabila melihat trend wanita yang begitu taksub mahu kelihatan cerah tanpa memikirkan kesan buruknya, yang mana membuatkan suntikan vitamin C cukup popular!

Kenali apa itu vitamin C!

Vitamin C adalah nutrien penting dalam makanan kita. Ia mempunyai banyak peranan dan fungsi penting untuk sistem imun tubuh badan, termasuklah:

Proses penyembuhan luka

Mencegah kerosakan sel

Membina kolagen

Menghasilkan bahan kimia yang disebut
neurotransmitter

Vitamin C juga oleh
didapati dalam banyak makanan
, terutamanya:

Buah sitrus dan jus

Lada merah dan hijau

Brokoli

Strawberi

Brussels

Anda juga boleh mendapatkan vitamin C dari makanan tambahan seperti suplemen. Makanan tambahan vitamin C boleh didapati dalam pelbagai bentuk:

Tablet oral

Tablet kunyah

Suntikan vitamin C juga boleh
 didapati dengan bentuk suntikan
. Vitamin C yang disuntik akan dimasukkan ke dalam vena (intravena), ke otot (intramuskular), atau di bawah kulit (subkutan).

Kesan jika anda terlebih suntik

Suntikan vitamin C adalah salah satu kaedah yang dianggap cukup berkesan
sehingga keperluan nutrisi
 dan vitamin harian anda dapat dipenuhi.

Lebih-lebih lagi, dalam keadaan tertentu, seperti sakit, luka mulut, atau
menjalani proses pemulihan
, suntikan vitamin ini ternyata sangat membantu.

Sebenarnya, kaedah ini cukup berkesan kerana tidak perlu melalui proses pencernaan dan diserap secara langsung oleh darah anda.

Walau bagaimanapun, jangan menolak bahawa adanya kesan sampingan daripada risiko menyuntik vitamin C.

Jika anda menggunakan vitamin C lebih daripada dos yang selamat, tentu akan
 ada kesan sampingan
 daripada pengambilan berlebihan pada vitamin C.

Menurut kajian dari Lippincott Williams & Wilkins, menyuntik vitamin C lebih daripada 30 gram boleh menyebabkan seseorang mengalami hipertensi.

Prehypertension
 adalah keadaan ketika seseorang
mempunyai tekanan darah tinggi
, tetapi masih dalam jumlah normal.

Di samping itu, terdapat beberapa kesan sampingan lain yang boleh berlaku sekiranya berlebihan vitamin C, seperti:

Muntah

Loya

Pedih ulu hati

Sakit kepala

Kekejangan perut

Insomnia

Risiko daripada suntikan vitamin C

Bagi anda yang ingin menyuntik vitamin C dalam dos yang tertentu, anda harus berjumpa doktor terlebih dahulu.

Ini supaya anda mengetahui risiko apa yang mungkin berlaku semasa pengambilan suntikan vitamin ini.

Selain itu, vitamin C juga dapat meningkatkan
penyerapan zat besi
 dari makanan yang anda makan.

Sekiranya vitamin C yang anda gunakan terlalu tinggi, badan anda akan menyerap terlalu banyak zat besi dan boleh menyebabkan masalah kesihatan yang lain.

Tambahan lagi,
 jika anda mempunyai anemia
, suntikan vitamin ini dalam dos yang tinggi dapat menimbulkan risiko hemolisis.

Ini terbukti melalui sebuah kajian daripada
Case Reports in Medicine
 yang menunjukkan bahawa menyuntik vitamin C dalam keadaan ini dapat meningkatkan risiko hemolisis.

Interaksi antara vitamin C dan ubat lain

Vitamin C boleh berinteraksi dengan beberapa ubat lain dan ini juga menjadikan air kencing anda lebih berasid.

Dalam beberapa kes, ini dapat mengubah cara tubuh anda menyingkirkan ubat-ubatan tertentu  yang diambil.

Ini dapat mengubah kesan beberapa ubat dalam tubuh anda dan mengakibatkan penurunan keberkesanan atau
 peningkatan kesan sampingan
.

Antara ubat-ubatan yang berpotensi untuk terganggu oleh kehadiran vitamin C:

Fluphenazin (Prolixin)

Magnesium salisilat (Novasal)

Mexiletine (Mexitil)

Salsalate

Dos yang selamat untuk anda ambil

Setelah menyedari akan kesan sampingan dan risiko yang boleh disebabkan oleh suntikan vitamin C, ada baiknya untuk anda tahu
 berapakah dos vitamin ini
 yang selamat.

Kebiasaannya, dos suntikan vitamin ini untuk mengatasi masalah kekurangan vitamin ini adalah 200 mg sekali sehari selama seminggu.

Sekiranya anda menggunakannya
untuk menyembuhkan luka
, dos penggunaannya adalah 1 gram sekali sehari selama 5 hingga 21 hari rawatan.

Sekiranya anda mempunyai keraguan, tanyalah doktor anda untuk mendapat penjelasan yang lebih baik mengenai dos suntikan vitamin C yang bersesuaian untuk anda.


Kerap Alami Pedih Ulu Hati & Perut Berangin Serentak? Ada Kaitan Ke Kedua-duanya?

Pedih ulu hati dan sakit perut boleh berlaku serentak. Adakah
masalah asid refluks
 dan angin dalam perut ini mempunyai kaitan?

Teruskan membaca jika ingin mengetahui lebih lanjut bersama langkah pencegahan yang boleh dicuba!

Untuk mendapatkan lebih banyak info tentang Sistem Penghadaman, sila dapatkannya
di sini.

Masalah pedih ulu hati dan sakit perut

Pedih ulu hati berlaku sebagai
gejala asid refluks.

Ia berlaku apabila asid dalam perut mengalir kembali ke saluran esofagus – tiub yang menghubungkan mulut dan perut – dan mengakibatkan rasa sakit pada bahagian dada.

Bagi sesetengah individu, sensasi ini dirasakan seperti
serangan jantung.

Antara beberapa simptom pedih ulu hati biasa adalah:

Sensasi terbakar atau sakit dada

Sensasi terbakar yang naik ke tekak

Berasa sensasi mengetat pada tekak dan dada

Kesakitan tajam pada dada

Ada individu yang mengalami gejala pedih ulu hati dengan rasa sakit pada tulang belakang dada.

Masalah pedih ulu hati
 ini adalah keadaan biasa terjadi setelah selesai makan, seperti keadaan angin dalam perut.

Ia boleh tercetus apabila anda berbaring atau membongkokkan diri
sejurus selepas makan
.

Beberapa pencetusnya adalah:

Makanan berat, berlemak

Makanan pedas

Kopi

Alkohol

Makanan berasid seperti tomato

Faktor risiko tertentu juga boleh menyebabkan seseorang itu cenderung mengalami asid refluks, seperti:

Tabiat merokok

Obesiti

Wanita hamil

Ada juga ubat yang diambil meningkatkan lagi risiko pedih ulu hati, antaranya:

Antidepresan

Beberapa jenis ubat
tekanan darah tinggi

Antihistamin

Ubat tertentu merawat asma

Keadaan angin dalam perut

Gas adalah bahagian semula jadi daripada
proses pencernaan
.

Ia adalah keadaan biasa untuk individu mengeluarkan gas beberapa kali sehari melalui mulut seperti sendawa atau
rektum dengan kentut
.

Gas boleh terperangkap dalam saluran penghadaman semasa menelan atau memecahkan makanan ketika melalui
usus besar.

Makanan yang tidak dapat dicerna akan bergerak melalui saluran pencernaan dan akan dibantu oleh bakteria untuk memecahkannya.

Semakin banyak makanan yang tidak dicerna melalui usus besar, bermakna jumlah ‘makanan’ untuk bakteria lebih besar.

Bakteria dalam usus besar adalah punca
kentut yang berbau.

Masalah angin dalam perut juga boleh terjadi kesan daripada pengambilan makanan tertentu. Kesan ini boleh menjadi berbeza-beza bagi setiap individu.

Beberapa jenis
makanan yang cenderung mengakibatkan perut berangin
 adalah seperti:

Sesetengah jenis buah, seperti pir, pic dan epal

Sayuran tertentu termasuklah asparagus, brokoli dan bunga kubis

Bijirin tertentu

Bawang

Kenapa asid refluks dan angin dalam perut terjadi serentak?

Masalah pedih ulu hati
 dan
perut berangin
 selalunya tidak mempunyai kaitan langsung.

Pun begitu, terdapat kemungkinan kedua-duanya terjadi serentak dan memburukkan keadaan masing-masing.

Dan cara untuk mengawalnya juga mungkin hampir sama.

Makan dengan cepat
 dan terlalu banyak boleh menjadi penyebab terjadi pedih ulu hati dan perut berangin.

Baca juga:

Pedih ulu hati boleh tercetus apabila anda makan dalam jumlah yang banyak. Manakala makan secara cepat akan mengakibatkan anda menelan lebih banyak udara, hasilnya perut berangin!

Mengeluarkan gas melalui mulut semasa atau sejurus selepas makan boleh mengakibatkan lebih banyak asid naik ke tekak. Akibatnya, berlakunya pedih ulu hati.

Jadi adakah cara untuk merawat masalah pedih ulu hati dan sakit perut disebabkan angin ini?

Rawatan yang boleh dilakukan

Kebiasaannya, pedih ulu hati boleh dirawat dengan pengambilan ubatan tertentu sama ada secara preskripsi atau yang boleh dibeli di kaunter.

Antaranya seperti:

Antasid – Memberikan kelegaan cepat untuk pedih ulu hati

Penyekat H2, seperti famotidine – Berfungsi menyekat jumlah asid yang dihasilkan oleh perut

Perencat pam Proton – Ubat tahan lama yang bertindak dengan cara yang serupa seperti penyekat H2,
omeprazole
dan
 lansoprazole

Terdapat juga rawatan lain yang boleh dilakukan di rumah untuk hilangkan pedih ulu hati, seperti

Berdiri setelah makan atau mengambil hidangan dalam jumlah yang banyak

Memakai pakaian longgar

Meninggikan bahagian kepala semasa berbaring

Menambah halia dalam makanan atau minuman sebagai rempah atau suplemen

Minum campuran soda bikarbonat
 bersama air untuk mengurangkan asid

Pun begitu, tidak banyak ubat boleh menghilangkan angin dalam perut. Antara ubat yang boleh dicuba adalah:

Simethicone – Membantu memecahkan gas di saluran pencernaan

Produk yang mengandungi Alpha-galactosidase – Membantu tubuh menguraikan karbohidrat dalam sayur-sayuran dan kacang

Suplemen laktase – Membantu proses pencernaan produk berasaskan susu

Ada yang mendakwa arang aktif boleh membantu
merawat perut berangin di rumah
. Tetapi pengambilannya boleh mengakibatkan ubatan lain menjadi tidak efektif.

Sebelum mencuba sebarang rawatan di rumah, terutamanya melibatkan arang atau serbuk penaik, anda amat disarankan untuk mendapatkan nasihat doktor terlebih dahulu, okay?


Khasiat Jambu Batu, Membekalkan Tenaga & Nutrien Yang Cukup Untuk Tubuh!

Tahukah anda bahawa terdapat banyak manfaat jambu batu terhadap kesihatan tubuh badan? Benarkah? Jom ikuti artikel ini untuk tahu dengan lebih lanjut!

Nutrisi yang terkandung dalam buah jambu batu

Sebenarnya,
jambu batu itu adalah antara
 sumber tenaga, serat,
 vitamin dan mineral yang terbaik
.

Buah jambu ini mengandungi banyak nutrien bermanfaat seperti vitamin C, A, E, B-vitamin, selain kalium, fosforus, magnesium, kalsium, natrium, dan zink.

Berikut merupakan komposisi setiap nutrien bagi setiap 100 gram hidangan jambu batu:

Air: 80.8 gram

Tenaga: 68 kcal

Protein: 2.55 gram

Jumlah lipid (lemak): 0.95 gram

Karbohidrat: 14.32 gram

Serat: 5.4 gram

Gula: 8.92 gram

Kalsium: 18 miligram

Zat besi: 0.26 miligram

Magnesium: 22 miligram

Fosforus: 40 miligram

Kalium: 417 miligram

Natrium: 2 miligram

Zink: 0.23 miligram

Vitamin C, jumlah asid askorbik: 228.3 miligram

Thiamin: 0.07 miligram

Riboflavin: 0.04 miligram

Niacin: 1.08 miligram

Vitamin B-6: 0.11 miligram

Manfaat yang boleh anda dapat jika ambil!

Sembelit

Selain buah-buahan lain, jambu batu juga adalah sumber serat pemakanan yang paling kaya.

Selain itu,
bijinya adalah julap (pencuci perut) yang hebat
.

Dengan manfaat ini, jambu batu menyokong pencernaan manusia dengan menggalakkan usus yang sihat dan membersihkan sistem perkumuhan.

Disebabkan hal ini, orang ramai boleh mengelakkan masalah sembelit.

Kedua-dua sifat ini
membantu pembentukan pergerakan usus yang sihat
, membantu mengekalkan air dalam tubuh dan menjaga saluran usus anda agar kekal berada dalam tahap yang baik.

Dikatakan bahawa sembelit boleh membawa kepada 72 jenis kesakitan, oleh itu sebarang sumber
makanan untuk meredakan sembelit
 sudah tentu amat bermanfaat untuk anda.

Kesihatan keseluruhan anda terkesan dengan pencernaan yang baik, dan yang lebih penting, dengan perkumuhan yang betul.

Penggunaan buah jambu ini dapat memastikan kedua-dua hal tersebut berjalan dengan lancar.

Tekanan darah tinggi

Jambu batu menghalang pemekatan saluran darah dan pada masa sama mengurangkan
 kolesterol dalam darah
.

Oleh itu, ia membantu dalam mengawal tekanan darah.

Penyelidikan yang diterbitkan dalam
American Journal of Cardiology
 mendapati bahawa jambu ini
membantu mengurangkan kadar kolesterol
 dan tekanan darah dalam kalangan peserta kajian.

Buah ini juga sangat kaya dengan kandungan serat dan sifat hipoglisemik, yang juga bermanfaat untuk membantu mengurangkan tekanan darah.

Manfaat jambu batu terhadap penyakit diabetes

Seperti dinyatakan di atas, jambu batu mengandungi sedikit gula; dengan itu, ia benar-benar boleh
membantu orang yang mengalami diabetes
.

Di samping itu, serat dalam jambu batu boleh mengawal tahap gula dalam darah dengan mengawal cara badan manusia menyerap gula.

Buah jambu ini mengandungi kandungan serat pemakanan yang tinggi, yang mempunyai kesan yang bermanfaat untuk
menurunkan tahap glukosa darah dalam tubuh
.

Kajian terbaru yang dijalankan terhadap model haiwan menunjukkan bahawa dengan memakannya boleh membantu mencegah risiko diabetes jenis 2.

Kajian yang dijalankan pada tahun 2010 mengenai bukti daripada hasil kajian klinikal dan kajian haiwan
menunjukkan bahawa teh daun jambu
 dapat membantu memperbaiki kerintangan insulin dan menurunkan kadar gula darah.

Manfaat ini mungkin disebabkan oleh sebatian dalam ekstrak daun jambu batu yang membantu penyerapan glukosa secara sederhana selepas seseorang itu makan.

Walau bagaimanapun, lebih banyak penyelidikan diperlukan untuk mengesahkan keseluruhan skop manfaatnya.

Manfaat jambu batu terhadap penyakit kanser

Salah satu manfaat terbesar jambu batu adalah buah-buahan tropika ini boleh
mengurangkan pertumbuhan sel-sel kanser
.

Minyak daun jambu batu berfungsi lebih baik daripada kebanyakkan ubat-ubatan boleh didapati dalam menghalang pertumbuhan canerous.

Antioksidan yang kuat lycopen menunjukkan kejayaan sengit dalam melawan kanser prostat, kanser payudara dan kanser mulut.

Tambahan pula, kuasa besar
vitamin C juga terkandung dalam jambu batu
.

Vitamin dan antioksidan ini menyediakan rangsangan terbaik untuk sistem imun, menyokong melawan percambahan radikal bebas – punca utama kanser.

Penjagaan kulit

Jambu batu mempunyai keupayaan anti-penuaan
.

Memakan buah dan daun jambu batu yang tidak matang (masih muda) boleh mencerahkan dan menegangkan kulit.

Antioksidan lain seperti vitamin A, B, C
 dalam jambu batu boleh membantu orang ramai mengelakkan penuaan pra-matang.

Kandungan semulajadi vitamin C dalam jambu ini adalah empat kali lebih tinggi
 berbanding daripada yang terdapat dalam buah oren
.

Vitamin C terkenal dengan fungsinya dalam membantu meningkatkan sistem imun.

Menurut kajian yang diterbitkan pada tahun 2006, antioksidan dalam buah ini membantu mempertahankan tubuh terhadap perkembangan radikal bebas dalam tubuh.

Ini sangat penting kerana ua merupakan salah satu penyebab utama yang mengakibatkan keadaan kesihatan yang lebih serius seperti penyakit jantung dan kanser.


Ini Ubat Untuk Pesakit Diabetes Jenis 2 Yang Ada Penyakit Jantung, Ayuh Semak!

Terdapat kajian menyatak ubat empagliflozin sesuai untuk penghidap diabetes yang mempunyai penyakit jantung, benarkah?

Teruskan pembacaan untuk mengetahui jawapannya.

Untuk mendapatkan lebih banyak info tentang Kencing Manis sila dapatkannya
di sini.

Ubat empagliflozin untuk kencing manis

American College of Cardiology
 (ACC) mengeluarkan satu panduan baru
Expert Consensus Decision Pathway
 yang menyarankan empagliflozin sebagai rawatan bagi pesakit
diabetes jenis 2
yang menghidap penyakit jantung.

Saranan tersebut ialah sebahagian daripada
Expert Consensus Decision Pathway
 yang telah diterbitkan secara atas talian di dalam
Journal of the American College of Cardiology
.

Saranan empagliflozin sebagai pilihan rawatan ialah berdasarkan percubaan
EMPA-REG OUTCOME®.

Kajian mengenai ubat empagliflozin

Kajian tersebut mengenai kesan emplagliflozin berbanding plasebo apabila ditambah dalam rawatan standard bagi pesakit diabetes jenis 2 dalam
kalangan dewasa
yang menghidap penyakit jantung.

Empagliflozin ialah sejenis ubatan di bawah kategori perencat SGLT2 (
sodium-glucose co-transporter 2
). Ia bekerja melalui beberapa cara:

Mengurangkan kadar gula (glukosa) yang diserap oleh buah pinggang ke dalam darah, seterusnya dibuang
melalui air kencing
.

Mengurangkan kadar glukosa dalam darah.

“Pesakit diabetes jenis 2 mempunyai risiko tinggi terhadap komplikasi serius dari penyakit jantung walaupun kadar gula dalam darah dalam keadaan terkawal.

Oleh sebab itu, mengurangkan risiko penyakit jantung dalam kalangan penghidap diabetes jenis 2 adalah sangat penting,” kata Waheed Jamal, Naib Presiden Korporat dan Ketua Bahagian Perubatan Karbiometabolik di Boehringer Ingelheim.

Pilihan rawatan

Saranan ini mencerminkan satu perubahan dasar dalam merawat penyakit diabetes jenis 2.

Jika sebelum ini, fokus hanya diberikan terhadap kawalan
gula dalam darah
, kini sudah beralih kepada strategi yang lebih komprehensif dengan mengurangkan risiko penyakit jantung.

Panduan
Consensus Decision Pathway
tersebut turut menekankan keperluan kepada pendekatan rawatan kolaboratif dari pelbagai pihak.

Ia bertujuan mengurangkan
risiko penyakit jantung
 serta meningkatkan jangkauan hidup penghidap diabetes jenis 2 yang merupakan satu epidemik dalam masyarakat.

Baca juga:

Kolaborasi tersebut termasuk penjagaan primer, perubatan dalaman, pakar endokrinologi, jururawat, pembantu perubatan, pendidik diabetes, dan ahli farmasi. Hanya dengan kerjasama ini penjagaan dan hasil yang lebih baik dapat dicapai.

Penemuan dan saranan ini membawa kepada era baru dalam
merawat diabetes jenis 2
.

Kini, mengurangkan risiko penyakit jantung merupakan prioriti sebagai sasaran utama dalam menguruskan kencing manis.


Awas Wanita Yang Ada Masalah PCOS, Ini Pantang Larang Makanan Untuk Elak Cyst Ovari!

Sindrom ovarium polikistik (PCOS)
 biasanya disebabkan oleh haid yang tidak teratur ataupun langsung tidak datang haid. Namun, tahukah anda terdapat senarai makanan yang dilarang untuk PCOS?

Wanita dengan PCOS biasanya
mempunyai banyak sista pada ovari
 mereka.

Ini disebabkan oleh pengeluaran hormon yang disebut androgen secara berlebihan.

Apa itu PCOS?

Sindrom ovarium polikistik (PCOS) adalah gangguan hormon yang biasa berlaku pada wanita di usia reproduktif.

Wanita dengan PCOS mungkin mengalami haid yang jarang, berpanjangan atau pengeluaran tahap hormon lelaki (androgen) yang berlebihan.

Selain itu, ovari menghasilkan banyak cecair (folikel) dan gagal melepaskan telur secara berkala ketika kitaran haid.

Punca sebenar PCOS masih tidak diketahui dan ini adalah
kondisi kesihatan yang biasa dialami dalam 1 daripada 10 wanita
 terutamanya di peringkat usia reproduktif.

PCOS juga boleh menyebabkan kondisi kesihatan serius lain, seperti diabetes, masalah kardiovaskular, kemurungan, dan peningkatan risiko kanser endometrium.

Beberapa penyelidikan menunjukkan bahawa diet pemakanan juga memberikan impak terhadap PCOS.

Insulin memainkan peranan penting, jadi menguruskan tahap insulin dengan diet PCOS adalah salah satu langkah terbaik yang dapat diambil dalam menguruskan keadaan ini.

Senarai makanan yang boleh dimakan

Penyelidikan mendapati bahawa apa yang dimakan oleh individu mempunyai kesan yang signifikan terhadap PCOS. Sebelum tahu jenis makanan yang dilarang untuk PCOS, kenali dahulu makanan yang boleh diambil.

3 jenis diet pemakanan yang dapat membantu individu dengan masalah PCOS bagi menguruskan gejala mereka adalah:

Diet indeks glisemik rendah (GI)

Ini kerana tubuh mencerna makanan GI rendah dengan lebih perlahan, yang bermaksud ia tidak menyebabkan kadar insulin meningkat sebanyak atau secepat makanan lain, seperti karbohidrat.

Makanan diet rendah GI termasuk biji-bijian, kekacang, buah-buahan, sayur-sayuran
 berkanji, dan makanan rendah karbohidrat yang belum diproses.

Diet antiradang

Makanan antiradang seperti beri, ikan berlemak, sayur-sayuran berdaun, dan minyak zaitun dapat mengurangkan gejala-gejala yang berkaitan dengan masalah keradangan, seperti keletihan.

Diet PCOS yang sihat boleh merangkumi makanan-makanan berikut:

Makanan semula jadi dan tidak diproses

Makanan berserat tinggi

Ikan berlemak, termasuk salmon, tuna, sardin, dan makerel

Kangkung, bayam, dan sayur-sayuran berdaun gelap yang lain

Buah-buahan merah gelap, seperti anggur merah,
blueberry
,
blackberry
, dan ceri

Brokoli

Lemak sihat, seperti minyak zaitun,
avocado
 dan kelapa

Kacang, termasuk kacang pain, kacang walnut, badam, dan pistachio

Coklat gelap secara sederhana

Rempah-ratus seperti kunyit dan kayu manis

Individu kehilangan lebih banyak berat badan dengan diet yang menekankan
single unsaturated fat
 dan bukannya lemak tepu.

Contoh diet seperti ini adalah diet antiradang, yang mendorong orang ramai untuk makan lemak sihat, seperti zaitun dan minyak sayuran lain.

Selain itu, orang yang mengikuti diet rendah karbohidrat atau rendah GI dapat melihat peningkatan metabolisme insulin dan mampu menurunkan tahap kolesterol.

Individu dengan masalah PCOS yang mengikuti diet rendah GI juga melaporkan kualiti hidup yang lebih baik dan haid yang lebih teratur.

Secara umum, kajian mendapati bahawa dengan menurunkan berat badan dapat membantu wanita dengan masalah PCOS, tanpa mengira jenis diet tertentu yang diikuti seperti elak makanan yang dilarang untuk pcos.

Antara makanan yang dilarang untuk PCOS

Makanan yang tinggi karbohidrat, seperti roti putih

Makanan ringan dan minuman bergula

Makanan yang berpotensi menyebabkan keradangan, seperti daging yang diproses

Karbohidrat mampu menyebabkan keradangan, meningkatkan ketahanan insulin, dan harus dielakkan atau dikawal dengan baik.

Ini termasuk makanan-makanan yang diproses, seperti:

Roti putih

Mufin

Pastry

Pencuci mulut bergula

Apa sahaja yang dibuat menggunakan tepung putih

Pasta yang diperbuat daripada tepung kacang atau lentil dan bukannya tepung gandum adalah alternatif yang sangat baik.

Gula termasuk dalam bahan yang mengandungi karbohidrat
 dan harus dielakkan sebaik mungkin serta berada dalam kategori makanan yang dilarang untuk pcos.

Semasa membaca label-label makanan, pastikan untuk mengenal pasti pelbagai jenis nama gula agar anda tidak mudah untuk ditipu, dan ini termasuk:

Sukrosa

Sirap jagung fruktosa tinggi

Dekstrosa

Gula-gula yang tersembunyi dalam minuman ringan seperti soda dan jus kordial

Sebaik-baiknya, kurangkan atau elakkan makanan dan minuman yang
boleh menjadi penyebab keradangan
, seperti kentang goreng, marjerin, daging merah dan seangkatan dengannya.

Rumusan

Bagi para pembaca di luar sana yang mempunyai masalah sindrom ovarium polikistik , semoga artikel ini dapat memberikan pengetahuan yang berguna untuk anda berkaitan makanan yang dilarang untuk pcos!

Dengan mengamalkan diet pemakanan yang sihat dan mengelak daripada pengambilan makanan yang dilarang untuk pcos, masalah ini pasti dapat dikurangkan.


AWAS! Jangan Abaikan Jika Anda Ada 8 Masalah Berkaitan Mata Ini

Tahukah anda,
mata juga boleh menjadi petunjuk kepada tahap kesihatan anda? Teruskan membaca artikel ini untuk mengetahui bagaimana masalah berkaitan mata boleh mempengaruhi keadaan kesihatan yang mungkin anda hadapi.

Baca lebih lanjut tentang Kesihatan Mata
 di sini.

Masalah berkaitan mata

Biasanya apabila melakukan pemeriksaan dengan doktor, barulah kita mengetahui bahawa wujudnya masalah kesihatan pada diri, bukan? Tetapi sebenarnya anda boleh melakukan sendiri pemeriksaan kesihatan. Bagaimana?

Sebenarnya, selain daripada memerhatikan sebarang perbezaan pada kuku, keadaan mata anda juga boleh dijadikan petunjuk jika terdapat sebarang masalah kesihatan yang mungkin anda alami tanpa sedar.

8 masalah berkaitan mata perlu diperhatikan

Berikut adalah 8 masalah mata yang mungkin mempengaruhi keadaan kesihatan anda.

1. Pandangan kabur tiba-tiba

Jika secara tiba-tiba anda rasa tidak nampak atau penglihatan menjadi kabur, ia mungkin berkaitan dengan masalah aliran darah ke mata ataupun otak.

Mendapatkan bantuan perubatan dengan segera dapat membantu mencegah dan menghalang kerosakan yang lebih serius dan mungkin dapat menyelamatkan nyawa anda.

 Walaupun penglihatan anda mungkin menjadi lebih baik dalam masa yang singkat, ia mungkin amaran kepada strok atau permulaan sakit kepala migrain.

2. Masalah berkaitan mata menonjol

Penyakit
Graves
 menyebabkan
kelenjar tiroid
 mengeluarkan terlalu banyak hormon, yang menyebabkan masalah berkaitan mata menjadi menonjol, penglihatan berganda dan kehilangan penglihatan.

Ia turut boleh menyebabkan cirit-birit, penurunan berat badan dan tangan mengigil atau bergetar.

Ubatan atau pembedahan boleh membantu mengawal jumlah hormon yang dihasilkan tiroid, tetapi secara dasarnya ia tidak mampu menyembuhkan penyakit ini dan mungkin tidak dapat membantu mata anda.

3. Penglihatan kabur

Ia boleh menjadi petanda masalah kesihatan diabetes akibat kandungan gula dalam darah yang terlalu tinggi.

Jika tidak dikawal, anda mungkin boleh
mendapat masalah retinopati diabetes
(apabila saluran darah kecil bocor dan mengeluarkan darah serta cecair lain).

Pandangan anda mungkin kabur dan sukar untuk melihat pada waktu malam. Doktor boleh membantu merawat saluran darah bocor dengan menggunakan laser bagi
 menyelamatkan penglihatan utama anda.

4. Bulatan sekitar kornea

Keadaan ini dikenali sebagai arcus kornea, menyebabkan kewujudan garisan lemak berwarna putih-kelabu muncul di luar garisan kornea (permukaan jelas, melengkung pada bahagian depan mata yang membantu mata untuk fokus).

Ada masanya, garisan itu akan kelihatan seperti cincin. Jika anda sudah berusia, ia mungkin sesuatu yang tidak perlu dibimbangkan.

Tetapi andai anda berusia bawah 40 tahun, masalah mata ini boleh menjadi petanda
kolesterol tinggi.

5. Kelopak mata jatuh

Keadaan mata seperti ini boleh menjadi simptom
myasthenia gravis,
 menyebabkan sistem imun melawan dan melemahkan otot.

Ia mendatangkan kesan lebih kepada otot mata, muka, dan tekak berbanding bahagian lain, dan menyebabkan kesukaran untuk mengunyah, menelan atau bercakap.

Doktor boleh menapis darah untuk membantu meredakan simptom tetapi ia tidak akan bertahan lama.

Terdapat juga ubatan untuk masalah ini. Walau bagaimanapun, dalam sesetengah kes, pembedahan perlu dilakukan untuk mengeluarkan kelenjar timah.

6. Masalah mata putih kuning

Apabila mata dan kulit anda kelihatan kuning, ia dipanggil penyakit kuning (
jaundice).

Ini bermakna anda mempunyai masalah hati, yang disebabkan oleh
bilirubin
 yang tinggi, sesuatu yang dihasilkan hati
 dalam jumlah yang lebih apabila ia mengalami keradangan atau rosak.

Diet yang tidak seimbang, kanser, jangkitan, dan penyalahgunaan alkohol yang kronik boleh merosakkan hati. Pilihan rawatan terdiri daripada perubahan gaya hidup, kepada ubatan untuk
pemindahan hati.

Tompokan kuning yang kecil (bukan semuanya kuning), adalah disebabkan kerosakan matahari dan boleh disingkirkan melalui prosedur kecil.

7. Mata berkeringat

Keadaan mata ini sering terjadi dan kebiasaannya tidak mendatangkan bahaya – biasanya akan hilang dengan sendiri. Ia boleh dikaitkan dengan masalah alkohol, kelesuan, kafein, tidak cukup tidur, tekanan, atau merokok.

Dalam kes yang jarang berlaku, ia boleh menjadi tanda kepada masalah kesihatan berkaitan sistem saraf seperti sklerosis berganda (
multiple sclerosis, MS)
.

Tetapi jika ia berkaitan dengan MS, atau masalah lain berkaitan sistem saraf, anda mungkin akan berdepan simptom lain seperti kesukaran berjalan, dan bercakap.

8. Buta malam, masalah berkaitan mata yang selalu diabaikan

Jika anda mengalami kesukaran untuk melihat dalam cahaya suram, anda memerlukan kaca mata atau anda mengalami masalah katarak – penuaan semula jadi. Tetapi buta malam juga boleh dikaitkan dengan kekurangan vitamin A.

Masalah ini boleh dirawat dengan
pengambilan makanan tambahan atau diet tinggi vitamin A, seperti ubi keledek, hati lembu, bayam, lobak merah,
 dan labu.

Akhir kata

Mata adalah 1 organ badan yang penting dalam kehidupan dan disebabkan itu adalah penting untuk anda sentiasa memantau keadaan mata bagi memastikan tiada sebarang masalah kesihatan.

Jika anda mempunyai sebarang kebimbangan berhubung keadaan mata, lakukan pemeriksaan dengan pakar mata segera. Jangan melengahkan masa atau ia mungkin menyebabkan keadaan kesihatan anda menjadi lebih kronik.


Ujian Gula Darah Rawak Bukan Untuk Pesakit Diabetes Sahaja! Ini Sebab Utama Kena Ambil

Jika anda bukan penghidap diabetes, adakah anda masih perlu membuat ujian kencing manis seperti ujian darah kencing manis? Ramai yang tidak tahu, bahawa ujian darah diabetes sebenarnya boleh dibuat pada bila-bila masa, lebih-lebih lagi jika mengalami sebarang simptom awal diabetes.

Ujian darah ini disebut sebagai ujian gula darah rawak (
random glucose test
). Ini penjelasan lanjut mengenainya.

Untuk mendapatkan lebih banyak info berkenaan Kencing Manis, anda boleh klik
di sini
.

Apakah yang dimaksudkan dengan ujian gula darah rawak?

Ujian gula darah rawak atau ujian darah kencing manis ini merupakan sejenis ujian darah yang boleh dilakukan pada bila-bila masa secara rawak
.

Ia bertujuan bagi
melihat paras glukosa
 atau
gula darah
 semasa dalam badan kita.

Ia biasa dilakukan dengan cara mencucuk lubang kecil pada hujung darah bagi mendapatkan sedikit sampel darah.

Kemudian, sampel darah ini diletakkan pada jalur ujian dan dimasukkan ke dalam sejenis alat yang disebut
sebagai glukometer.

Alat ini akan memberikan
bacaan gula darah
 anda dalam masa beberapa saat sahaja.

Ujian ini boleh dilakukan oleh sesiapa sahaja tidak mengira sama ada anda
menghidap diabetes
 atau tidak.

Bagi mereka yang tidak menghidap diabetes, ujian ini boleh membantu anda memantau paras gula darah secara berkala agar ia tidak mencapai tahap yang terlalu tinggi.

Bagi yang menghidap diabetes pula, ujian kencing manis ini boleh membantu menunjukkan keberkesanan pengurusan rawatan diabetes anda.

Pengurusan penyakit melalui ujian kencing manis rawak

Bagi mereka yang tidak mempunyai
penyakit kencing manis
, tahap gula darah diuruskan melalui
peranan insulin
 dan juga penggunaan gula oleh tubuh sebagai sumber tenaga.

Jika anda melakukan ujian darah kencing manis rawak, besar kemungkinan bacaan gula darah akan menunjukkan paras yang stabil.

Untuk
pesakit diabetes
 pula, bacaan paras gula darah mungkin akan menunjukkan bacaan yang berbeza-beza sepanjang hari.

Apatah lagi jika
penyakit diabetes
 yang dialami itu tidak diuruskan dengan baik.

Bagi golongan pesakit diabetes dan
pradiabetes
, bacaan gula darah mungkin akan sentiasa menunjukkan paras yang tinggi.

Bila perlu lakukan ujian kencing manis rawak ini?

Sekiranya anda mempunyai
penyakit kencing manis
, berikan perhatian kepada sebarang simptom kencing manis yang berlaku kepada diri anda.

Pastikan anda segera membuat ujian darah kencing manis rawak ini jika mengalami simptom-simptom gula darah rendah.

Ujian gula darah rawak ini juga boleh membantu anda
mengenal pasti hiperglisemia
 selain mengurangkan risiko sebarang komplikasi kronik yang boleh berlaku.

Jika anda membuat ujian darah secara berkala setiap hari, ia boleh membantu anda menguruskan
penyakit diabetes
 yang dialami selain mengurangkan risiko komplikasi diabetes.

Ujian lain selain daripada ujian gula darah rawak

Ujian gula darah rawak ini bukanlah pengganti kepada ujian kencing manis normal seperti yang telah dijadualkan oleh doktor anda.

Bagi yang menghidap diabetes, anda juga perlu menjalani ujian gula darah puasa dan juga ujian selepas waktu makan seperti yang telah ditetapkan oleh doktor yang merawat anda.

Bagi ujian gula darah puasa, ia biasa dilakukan pada waktu pagi selepas anda bangun tidur dan sebelum bersarapan.

Untuk ujian selepas makan pula, ia bertujuan mengukur
bacaan gula darah
 anda dalam tempoh dua jam selepas waktu makan.

Waktu ujian kencing manis yang berbeza akan menunjukkan bacaan yang berbeza, bergantung kepada beberapa faktor lain seperti jenis makanan yang dimakan, keadaan stres, ubat-ubatan yang diambil serta sebarang senaman yang telah anda lakukan.

Senaman boleh mempengaruhi bacaan gula darah rawak?

Aktiviti senaman sememangnya boleh mempengaruhi keputusan bacaan ujian gula darah rawak anda.

Kebiasaannya, senaman akan menurunkan paras glukosa dalam darah.

Malah, bagi penghidap diabetes yang bergantung dengan suntikan insulin, anda mungkin perlu mengubah suai rejimen insulin jika anda bersenam.

 Namun, ini tidak bermakna anda tidak perlu bersenam. Ini kerana, senaman merupakan antara kaedah yang paling berkesan dalam mengawal gula darah anda.

Boleh dikatakan kebanyakan penghidap diabetes memperoleh manfaat daripada aktiviti senaman walaupun hanya bersenam secara sederhana.

Kesimpulan

Sesiapa sahaja boleh melakukan ujian diabetes secara rawak ini.

Namun, bagi mereka yang menunjukkan simptom pradiabetes dan juga diabetes, anda disarankan untuk kerap melakukan ujian ini bagi memantau paras gula darah secara berkala.

Ini boleh membantu mengesan penyakit diabetes lebih awal dan mengelakkan komplikasi yang lebih teruk.


Dengan Makan Terung Juga Boleh Menurunkan Berat Badan & Baik Untuk OTAK!

Anda gemarkan makan terung? Tetapi adakah anda tahu apakah kebaikan terung untuk aspek kesihatan? Ikuti perkongsian artikel ini.

Apa itu terung?

Terung atau turut dikenali sebagai
eggplant
di Barat merupakan tumbuhan yang saiz agak panjang, berbentuk bujur yang mempunyai warna ungu gelap.

Walaupun ia mungkin bukan satu tumbuhan yang popular, namun terung merupakan antara sayuran yang sering menjadi pilihan dalam masakan Melayu.

Dipanggil sebagai terung, mungkin bukan sesuatu yang memelikkan, namun pernah anda terfikir kenapa ia dipanggil
eggplant
atau terjemahan secara terus dalam bahasa Inggeris, ‘tumbuhan telur’, s
edangkan ia langsung tidak mempunyai kaitan dengan telur?

Sebenarnya, panggilan ini merujuk kepada terung yang ditanam dan tumbuh di Eropah yang berwarna kekuningan atau putih yang menyerupai telur. Nama itu melekat sehinggalah ia mula dibawa masuk ke Barat.

Nama lain bagi sayuran ungu gelap ini adalah
Solanum melongena.
Ia dikatakan berasal dari keluarga ubi kentang dan tomato dan berkaitan dengan
nightshade family Solanaceae

Ia boleh didapati dalam bentuk bujur atau telur besar dengan kulit licin dan berkilat dengan warna ungu gelap.
Tetapi, adakah anda mengetahui apakah kebaikan terung daripada aspek kesihatan?

Kebaikan terung untuk aspek kesihatan

Menariknya, walaupun kebanyakkan daripada kita menganggap ia sebagai sayuran. Namun, secara teknikalnya ia adalah sejenis buah-buahan. Ini kerana ia tumbuh daripada tumbuhan berbunga dan mengandungi biji benih.

Jika di Malaysia, terung yang sering kita lihat adalah berwarna ungu gelap, tetapi ia juga boleh hadir dalam warna merah, hijau atau hitam.

Selain menawarkan tekstur dan rasa unik kepada pelbagai resepi masakan, terung juga menawarkan pelbagai khasiat dan manfaat yang baik untuk kesihatan.

Berikut adalah antara beberapa kebaikan terung dalam aspek kesihatan:

 Kaya dengan antioksidan

Buah ini mengandungi antioksidan yang membantu melawan bahan yang merosakkan sel-sel di dalam badan iaitu radikal bebas. Kehadiran antioksidan mampu mengurangkan risiko mendapat
penyakit kronik seperti sakit jantung dan kanser.

Antioksidan utama yang terkandung di dalamnya adalah
anthocyanin
.

Terung adalah sumber yang kaya dengan sebatian fenolik yang berfungsi sebagai antioksidan. Tumbuhan ini membentuk sebatian yang berperanan melindungi diri daripada tekanan oksidatif daripada pendedahan kepada elemen dan
jangkitan bakteria dan kulat
.

 Mengurangkan risiko penyakit jantung

Kandungan antioksidan adalah  faktor yang menyumbang kepada pengurangan
risiko penyakit jantung
. Terung juga terbukti membantu
mengurangkan kadar kolesterol di dalam darah bagi kolesterol LDL
 yang dikatakan sebagai kolesterol ‘tidak baik’ dan trigliserida. Kolesterol adalah faktor risiko utama bagi penyakit jantung.

Kandungan serat, kalium, vitamin C
, vitamin B6, dan kandungan
phytonutrient
 (fitonutrien) dalam tumbuhan ini, kesemuanya menyokong kesihatan jantung.

Pengambilan makanan yang mengandungi flavonoid tertentu seperti antosianin (
anthocyanin
)
,
boleh dikaitkan dengan risiko kematian yang lebih rendah bagi penyakit jantung.

 Makanan baik untuk otak

Terdapat penyelidikan yang dijalankan ke atas tumbuhan ini memberikan tumpuan kepada kandungan
anthocyanin phytonutrient
(fitonutrien antosianin) yang terdapat pada kulit terung dipanggil nasunin.

Nasunin adalah sejenis antioksidan yang kuat dan bahan kimia radikal bebas yang terbukti melindungi membran sel daripada kerosakan.

 Mengawal gula dalam darah

Kaya dengan serat, ia boleh
mengurangkan kadar gula dalam darah
 dengan melambatkan penghadaman dan penyerapan gula. Proses penyerapan yang lambat mampu mengekalkan gula pada kadar yang stabil dan mengelakkan lonjakan gula secara mendadak.

Sejenis bahan yang terkandung dalam terung iaitu polifenol (
polyphenol)
didapati mengurangkan penyerapan gula serta merangsang pelepasan insulin.

 Fungsi kognitif

Penemuan daripada penyelidikan terhadap haiwan yang dilakukan menunjukkan nasunin, kimia antosianin yang terkandung dalam kulit terung, adalah antioksidan yang kuat dan dapat melindungi membran sel otak daripada kerosakan radikal bebas.

Ia juga membantu dalam pengangkutan nutrien ke dalam sel.

Penyelidikan juga menunjukkan bahawa antosionin membantu mencegah
neuroinflammation
 dan memudahkan aliran darah ke otak. Ini dapat membantu meningkatkan ingatan dan
mencegah gangguan mental
 yang berkaitan dengan usia.

 Membantu menurunkan berat badan

Terung kaya dengan serat dan mengandungi rendah kalori membuatkan ia sangat sesuai dijadikan diet
 untuk mengurangkan berat badan. Serat melambatkan proses penghadaman serta membuatkan anda kenyang lebih lama.

 Jadi, pengambilan makanan akan dapat dikurangkan. Ditambah dengan jumlah kalorinya yang rendah, buah ini boleh digantikan dengan makanan tinggi kalori yang lain.

 Melawan kanser

Terung mengandungi beberapa bahan yang didapati berpotensi melawan sel-sel kanser. Antaranya ialah
solasodine rhamnosyl glycosides (SRGs)
. Bahan ini boleh menyebabkan
sel kanser mati, khususnya bagi kanser kulit.

Polifenol yang terkandung dalam terung dipercayai mempunyai kesan antikanser. Antosianin dan asid klorogenik melindungi sel-sel daripada kerosakan yang disebabkan oleh radikal bebas dan kesannya ia akan mencegah pertumbuhan tumor serta pembiakan dan penyebaran sel-sel kanser.

Walau bagaimanapun, kajian tentangnya adalah agak terbatas dan banyak dijalankan ke atas haiwan. Lebih banyak kajian diperlukan ke atas manusia untuk melihat keberkesanannya dalam melawan kanser.

 Membantu pesakit anemia

Individu yang mengalami kekurangan zat besi mungkin dapat melawan beberapa simptom sekiranya memasukkan terung dalam hidangan makanan mereka.

Isi putih daripada tumbuhan berkulit ungu berkilat ini mempunyai banyak mineral penting termasuk zat besi dan tembaga yang membantu meningkatkan kesihatan sel darah merah dalam aliran darah.

Memakan makanan dengan sebatian ini boleh meningkatkan tenaga dan kekuatan, serta membasmi rasa keletihan dan kelesuan.

 Manfaat tulang

Terung juga merupakan tumbuhan yang kaya dengan kandungan tembaga dan vitamin K, bersama fenol yang dipercayai dapat membantu mencegah osteoporosis dan meningkatkan kepadatan mineral tulang.

Selain itu ia menguatkan dan baik untuk kesihatan tulang secara keseluruhan.
Ini kerana tembaga membantu mengekalkan pembentukan kolagen tisu yang menjadi penghubung tisu dan tulang.

Asid oksalat yang terdapat dalam makanan ini mungkin akan menghalang penyerapan kalsium, tetapi ia hanya akan berlaku jika tumbuhan ini diambil dalam jumlah yang tinggi.

Namun, anda boleh mengatasi keadaan ini dengan mengambilnya bersama makanan tinggi kalsium yang lain seperti keju.


Perlukah Saya Menjalani Ujian Kesuburan?

Ketidaksuburan adalah masalah yang dihadapi oleh ramai individu pada hari ini. Ujian kesuburan ialah cara terbaik untuk mengesahkan masalah ketidaksuburan yang mungkin anda hadapi dan mencari jalan penyelesaiannya.

Untuk mendapatkan lebih banyak info tentang Kehamilan, sila dapatkannya
di sini.

Bila saya perlu berjumpa pakar kesuburan?

Biasanya, setiap pasangan akan berjumpa dengan pakar kesuburan apabila mereka dalam proses
mencuba untuk hamil
.

Anda perlu mendapatkan
pemeriksaan kesuburan
 jika salah seorang daripada anda mempunyai sejarah jangkitan genital atau
penyakit keradangan pelvik
atau ibu DES (ibu yang mengambil diethylstilbestrol, satu bentuk sintetik estrogen, semasa kehamilan).

Jika anda ingin mencuba hamil dengan bantuan teknologi reproduktif, seperti
 pembenihan in-vitro (IVF)
atau pemindahan intrafallopian gamet (GIFT), ini juga idea yang baik untuk anda menemui pakar kesuburan.

Pada kebanyakan masa, pesakit yang menjalani ujian kesuburan adalah wanita yang:

Berusia bawah 35 tahun tetapi tidak boleh hamil selepas setahun mencuba

Berusia lebih 35 tahun tetapi tidak boleh hamil selepas enam bulan mencuba

Melewatkan kehamilan sehingga selepas usia 35 tahun

Mempunyai sejarah
keguguran
 tiga kali atau lebih

Menjalani rawatan
 endometriosis

Tiub fallopian tersumbat atau meninggalkan parut

Didiagnosis dengan kanser semasa tahun-tahun reproduktif

Kitaran haid tidak teratur

Bagi lelaki pula, rawatan kesuburan dilakukan untuk mengetahui jika
kiraan sperma rendah
, kemotilan (pergerakan) sperma lemah, morfologi (struktur) lemah atau masalah testikel.

Apa yang boleh saya jangkakan dalam ujian kesuburan?

Pada pertemuan pertama, anda akan ditanya beberapa soalan mengenai latar belakang anda.

Anda perlu menyediakan beberapa maklumat seperti berikut:

Bagaimana
kitaran ovulasi
 anda?

Adakah seseorang dalam keluarga anda mempunyai masalah kesuburan?

Adakah anda mengambil sebarang ubat yang mungkin menjejaskan kesuburan anda?

Gaya hidup pasangan juga akan ditanya untuk menentukan sama ada ia menjejaskan kesuburan mereka.

 Anda dan pasangan boleh berisiko tinggi menghadapi ketidaksuburan jika anda bekerja dalam persekitaran yang panas atau bekerja dalam keadaan duduk pada tempoh panjang.

Salah satunya boleh menjejaskan kesuburan pasangan anda kerana memberikan pemanasan terlampau.

Selain itu, bekerja dengan bahan kimia atau radiasi, merokok,
minum alkohol
 dan mengambil dadah juga boleh menjejaskan kesuburan.

Selepas melihat kepada sejarah perubatan anda, doktor akan melakukan ujian untuk memeriksa masalah ketidaksuburan. Wanita akan melalui ujian kesuburan yang lebih banyak, tetapi doktor akan menyarankan supaya kedua-dua pasangan menjalani ujian.

Beberapa ujian yang akan anda jalani adalah:

Untuk lelaki

Analisis
air mani
(SA) ialah pemeriksaan asas untuk mengetahui kesuburan lelaki. Melalui ujian ini, ejakulasi dilihat pada, sperma diuji dan dikira.

Untuk perempuan

Ujian calitan servikal, jika anda tidak menjalaninya baru-baru ini.

Ujian darah untuk memeriksa sama ada anda imun kepada rubella. Jangkitan rubella semasa tiga bulan terawal kehamilan boleh menyebabkan
kecacatan kelahiran pada bayi
dalam kandungan.

Ujian darah untuk memeriksa imuniti anda terhadap demam campak, yang boleh menyebabkan masalah pada bayi jika anda mendapatnya pertama kali semasa hamil.

Ujian air kencing untuk chlamydia, jangkitan seksual yang menyebabkan tiub fallopian tersumbat.

Ujian darah untuk melihat pengovulan anda.

Ujian darah lain untuk memeriksa ketidakseimbangan hormon jika
kitaran haid anda tidak teratur
.

Baca juga:

Jika anda tertanya-tanya mengenai siapa yang tidak subur, perkara sebenarnya ialah kira-kira 1/3 adalah lelaki, 1/3 adalah perempuan dan 1/3 lagi tidak diketahui ataupun gabungan kesemuanya.

Jadi, adalah lebih baik jika anda bersama-sama mencari jalan penyelesaian untuk masalah ini dengan melakukan ujian kesuburan.